hotchpotch/miracl-hf-unified huggingface dataset:
মা-গ্চিগ-লাব-স্গ্রোন
মা-গ্চিগ-লাব-স্গ্রোন () (১০৫৫-১১৪৯) তিব্বতী বৌদ্ধধর্মের ছেদ সাধনার একজন বিখ্যাত বৌদ্ধ শিক্ষিকা ও সাধিকা ছিলেন।
মা-গ্চিগ-লাব-স্গ্রোনের জীবনী ভিন্ন তিব্বতী র্নাম-থার গ্রন্থগুলিতে বিভিন্ন ভাবে বর্ণিত রয়েছে। তাঁর জন্ম ১০৫৫ খ্রিষ্টাব্দে হয়েছিল। তিনি তিব্বতের লাব্স-ফ্যি () অঞ্চলের ম্ত্শো-মের () গ্রামে না ইয়ার্লুং উপত্যকার পূর্বদিকে অবস্থিত গ্যে'ই-লাব্স () অঞ্চলে জন্মগ্রহণ করেছিলেন, সেই নিয়ে সন্দেহ রয়েছে। তাঁর পিতা ছোস-ক্যি-জলা-বা () ছিলেন গ্রাম প্রধান এবং মাতা ক্লুংস-মো-'বুম-ল্চাম () আরো দুই সন্তানের জননী ছিলেন।
মা-গ্চিগ-লাব-স্গ্রোন খুব কম বয়সে গ্র্বা-পা-ম্ঙ্গোন-শেস নামক বৌদ্ধভিক্ষুর নিকট প্রজ্ঞাপারমিতা সম্বন্ধে শিক্ষালাভ করেন। এরপর তিনি ক্যো-ব্সোদ-নাম্স-ব্লা-মা () নামক বৌদ্ধ ভিক্ষুর নিকট ফ্যির-'খোর-বা'ই-লাম-দু-স্গ্যু-'ফ্রুল () নামক মায়াবাদের শিক্ষালাভ করেন। এরপ্র তিনি তোপভদ্র নামক এক ভারতীয় যোগীর সঙ্গিনী হন এবং স্ন্যিং-পো-গ্রুব-পা (), গ্রুব-ছুং () ও য়াং-গ্রুব () নামক তিন পুত্র এবং কোং-ল্চাম () ও লা-ল্চাম () নামক দুই কন্যার জননী হন। কিন্তু এরপর তিনি ভিক্ষুণীর বেশে মুন্ডিতমস্তকে শিক্ষালাভের উদ্দেশ্যে ভ্রমণে বের হন এবং জাংস-রি-খাং-দ্মার () নামক এক স্থানের একটি গুহায় সাধনায় লিপ্ত হন।
কিছু তিব্বতী ঐতিহাসিকের মতে, ফা-দাম-পা-সাংস-র্গ্যাস নামক বিখ্যাত ভারতীয় সাধক তিব্বত ভ্রমণ কালে ছেদ সাধনা সম্বন্ধে মা-গ্চিগ-লাব-স্গ্রোনকে শিক্ষাদান করেন, যদিও এই তত্ত্ব সত্য কিনা সেই বিষয়ে যথেষ্ট সন্দেহ রয়েছে। আর্যদেব রচিত একটি গ্রন্থে (যা তিব্বতী ভাষায় শেস-রাব-ক্যি-ফা-রোল-তু-ফ্যিন-পা-ত্শিগ্স-সু-ব্চাদ-পা-ছেন-মো () নামে পরিচিত) উল্লেখ করা হয়েছে যে, ফা-দাম-পা-সাংস-র্গ্যাসকে দূর থেকেই মা-গ্চিগ-লাব-স্গ্রোন দেখেছিলেন, তাঁদের মধ্যে কোন সাক্ষাৎ হয়নি। আবার অনেক ঐতিহাসিকের মতে, ফা-দাম-পা-সাংস-র্গ্যাস ছেদ সাধনা সম্বন্ধে শিক্ষা ক্যো-ব্সোদ-নাম্স-ব্লা-মাকে দিয়ে যান, যিনি মা-গ্চিগ-লাব-স্গ্রোনের শিক্ষক ছিলেন।
মা-গ্চিগ-লাব-স্গ্রোন যে সমস্ত গ্রন্থ রচনা করেন, সেগুলির মধ্যে উল্লেখযোগ্য হল শেস-রাব-ক্যি-ফা-রোল-তু-ফ্যিন-পা-জাব-মো-গ্চোদ-ক্যি-মান-ঙ্গাগ-গি-গ্ঝুং-ব্কা'-ত্শোম্স-ছেন-মো (), শেস-রাব-ক্যি-ফা-রোল-তু-ফ্যিন-পা'ই-মান-ঙ্গাগ-য়াং-ত্শোম্স-ঝুস-লান-মা (), স্ন্যিং-ত্শোম্স-ছোস-ক্যি-র্ত্সা-বা (), থুন-মোং-গি-লে-লাগ-ব্র্গ্যাদ-পা (), থুন-মোং-মা-য়িন-পা'ই-লে'উ-লাগ-ব্র্গ্যাদ-পা (), খুয়াদ-পার-গ্যি-লে-লাগ-ব্র্গ্যাদ-পা () প্রভৃতি। এরমধ্যে প্রথম গ্রন্থটির টীকা রচনা করেন ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পা রাং-'ব্যুং-র্দো-র্জে।
গ্র্বা-পা-ম্ঙ্গোন-শেস
গ্র্বা-পা-ম্ঙ্গোন-শেস () (১০১২-১০৯০) একাদশ শতাব্দীর একজন তিব্বতী বৌদ্ধ ভিক্ষু ছিলেন।
গ্র্বা-পা-ম্ঙ্গোন-শেস ১০১২ খ্রিষ্টাব্দে তিব্বতে জন্মগ্রহোন করেন। তাঁর পিতার নাম ছিল ঝাং-স্তাগ-দ্কার-বা () এবং মাতার নাম ছিল ল্হা-স্রাস-শা-বা-স্গ্রোন-মা ()। প্রথম জীবনে তিনি পশুপালকের কাজ করতেন। তারপর তিনি সম-য়ে বৌদ্ধবিহারের য়াম-শুদ-র্গ্যাল-বা-'ওদ () নামক বৌদ্ধভিক্ষুর নিকট দীক্ষালাভ করেন। দীক্ষার পরে তাঁর নাম রাখা হয় শেস-রাব-র্গ্যাল-বা ()।
তিনি ঝাং-স্তোন-ছোস-'বার নামক এক বৌদ্ধভিক্ষুর নিকট তন্ত্র সম্বন্ধে অধ্যয়ন করেন। এই সময় তিনি মা-গ্চিগ-লাব-স্গ্রোনকে প্রজ্ঞাপারমিতা সম্বন্ধে শিক্ষাদান করেন। পরবর্তীকালে তিনি ইয়ার্লুং উপত্যকায় ফা-দাম-পা-সাংস-র্গ্যাস নামক বিখ্যাত ভারতীয় বৌদ্ধ ভিক্ষুর নিকট ঝি-ব্যেদ নামক তত্ত্বের শিক্ষালাভ করেন। এই উপত্যকায় তিনি ফু-থাং-স্প্যান-গ্যাস () নামক তান্ত্রিক সমাজের স্থাপনা করেন।
গ্র্বা-পা-ম্ঙ্গোন-শেস বহু মন্দির এবং স্তূপ নির্মাণ ছাড়াও তিব্বতী চিকিৎসাশাস্ত্রের ঐতিহ্যের আবিষ্কারের জন্য বিখ্যাত। তিনি ১০৩৮ খ্রিষ্টাব্দে সম-য়ে বৌদ্ধবিহার থেকে এই বিষয়ে তন্ত্রগুলি আবিষ্কার করেন। তিনি এই তন্ত্রগুলি দ্বুস-পা-দার-র্গ্যাস () নামক তাঁর শিষ্যকে দান করে যান, যিনি আবার 'ত্শো-ব্যেদ-দ্কোন-স্ক্যাব্স () নামক এক বৌদ্ধভিক্ষুকে এই শিক্ষাদান করেন, যা পরবর্তীকালে গ্যু-থোগ-য়োন-তান-ম্গোন-পো () নামক বৌদ্ধভিক্ষুর মাধ্যমে বর্তমানে তিব্বতী চিকিৎসাশাস্ত্র হিসেবে প্রচারিত হয়েছে।
আফগান গার্ল
শরবত গুলা (পশতু: شربت ګله‎) (উচ্চারন [ˈʃaɾbat]) (জন্ম: আনুমানিক; ১৯৭২) হলেন একজন আফগান নারী যিনি বিখ্যাত আলোকচিত্র আফগান গার্ল-এর মাধ্যমে আলোচনায় উঠে আসেন। আলোকচিত্রটি ধারণ করেছিলেন ন্যাশনাল জিওগ্রাফিক-এর আলোকচিত্রী ও সাংবাদিক স্টিভ ম্যাককারি। আফগানিস্তানে সোভিয়েত দখলদারিত্বের সময় যখন তার আলোকচিত্রটি ধারণ করা হয়েছিল তখন শরবত গুলা পাকিস্তানের একটি উদ্বাস্তু শিবিরে শরণার্থী হিসেবে ছিলেন। মূলত এই আলোকচিত্রটি ন্যাশনাল জিওগ্রাফিক ম্যাগাজিনের ১৯৮৫ সালের জুনের সংখ্যায় প্রচ্ছদ হিসেবে ব্যবহার করার ফলে এটি বিশ্বব্যপী আলোচিত হয়ে উঠে; এ সময় শরবত গুলার বয়স ছিল আনুমানিক ১২ বছর। ২০০২ সালের প্রথম দিকে শরবত গুলাকে শনাক্ত করা হয়; এর পূর্বে তিনি আফগান গার্ল নামেই বিশ্বব্যাপী পরিচিত ছিলেন। আলোকচিত্রটিকে অনেকেই লিওনার্দো দ্য ভিঞ্চির মোনালিসার সাথে তুলনা করেন; আবার অনেকেই এটিকে "আফগান মোনালিসা" হিসেবে মনে করে থাকেন।
পশতুন বংশীয় গুলা আফগানিস্তানে সোভিয়েত বোমাবর্ষণের ফলে অনাথ হয়ে ১৯৮৪ সালে পাকিস্তানের নাসির বেগ শরণার্থী শিবিরে প্রেরিত হন। এর পূর্বে ১৯৮০-এর দশকে তাঁর গ্রামে সোভিয়েত হেলিকপ্টার গানশিপ আক্রমণ করে। সোভিয়েত আক্রমণে তাঁর পিতা-মাতা নিহত হন। এর ফলে বাধ্য হয়ে তিনি, তাঁর ভাইবোন ও তাঁর দাদী প্রতিবেশী দেশ পাকিস্তানে নাসির বেগ শরণার্থী শিবিরে আশ্রয় নেন।
১৯৮০-এর দশকের শেষ দিকে তিনি বিয়ে করেন ও ১৯৯২ সালে আফগানিস্তানে ফিরে আসেন। গুলার তিন কন্যা। তাঁরা হলেন: রোবিনা, জাহিদা ও আলিয়া। তাঁর চতুর্থ মেয়ে শৈশবেই মৃত্যুবরণ করেন। গুলা স্বপ্ন দেখেন তাঁর কন্যারা শিক্ষিত হবেন যেটা তাঁর নিজের ক্ষেত্রে সম্ভব হয়নি।
১৯৮৪ সালে নাসির বেগ শরণার্থী শিবিরে আলোকচিত্রটি ধারণ করেন ন্যাশনাল জিওগ্রাফিক সোসাইটি-এর আলোকচিত্রী স্টিভ ম্যাককারি, তিনি তার কোডাক্রোম ৬৪ রঙ স্লাইড ফিল্মের নিক্বণ এফএম ২ ক্যামেরা ও নিক্বণ ১০৫ মিমি এআই এস এফ২.৫ লেন্স-এর মাধ্যমে ছবিটি ক্যামেরাবন্দি করেছিলেন। মারিয়্যাটা জর্জিয়া ভিত্তিক গ্রাফিক আর্ট পরিষেবা দ্বারা ছবিটির প্রাক-মুদ্রণ সম্পন্ন হয়েছিল। গুলা শরণার্থী শিবির দ্বারা পরিচালিত একটি বিদ্যালয়ের ছাত্রী ছিলেন; ম্যাককারি আফগান নারীর ছবি ধারণ করার দুর্লভ সুযোগ পেয়েছিলেন কারণ আফগান নারীরা সাধারণত ইসলামের বিধানমতে অন্য পুরুষের সামনে আসে না।
আলোকচিত্র ধারণ করার সময় গুলার পরিধান করেছিলেন মলিন হয়ে যাওয়া সবুজ সালোয়ার ও মাথায় ততোধিক মলিন লাল ওড়না। ম্যাককারি গুলার বেশ কয়েকটি চিত্র ধারণ করেছিলেন কিন্তু তিনি মেয়েটির নাম জানতে চাননি। যদিও মেয়েটির নাম জানা ছিল না কিন্তু আলোকচিত্রটি আফগান গার্ল শিরোনামে ১৯৮৫ সালের জুন সংখ্যায় ন্যাশনাল জিওগ্রাফিক ম্যাগাজিনের প্রচ্ছদে ব্যবহার করা হয়। আলোকচিত্রটি গুলার সবুজ চোখের কারণে রাতারাতি পৃথিবীব্যপী বিখ্যাত হয়ে যায় এবং তার চোখ ও চেহারই হয়ে উঠে ১৯৮০-এর দশকের যুদ্ধ বিদ্বস্থ আফগানিস্তানের শরণার্থীদের প্রতিচ্ছবি। ছবিটি ম্যাগাজিনের ইতিহাসে সবচেয়ে জনপ্রিয় ছবি হিসেবেও পরিচিতি পায়।
আরব উপদ্বীপ
আরব উপদ্বীপ ( " " অথবা "") আরব নামেও পরিচিত, এটি পশ্চিম এশিয়ার একটি উপদ্বীপ, যা আফ্রিকার উত্তর পূর্বে অবস্থিত। এটি এশিয়া মহাদেশের একটি গুরুত্বপূর্ণ অঞ্চল হিসেবে বিবেচিত এবং এটি অঢেল খনিজ তেল ও প্রাকৃতিক গ্যাসে সমৃদ্ধ হওয়ায় মধ্যপ্রাচ্য ও আরব বিশ্বের ভূ-রাজনীতিতে গুরুত্বপূর্ণ ভূমিকা রাখে। উপদ্বীপটি বর্তমানের অবস্থায় এসেছে ৫ থেকে ২ কোটি বছর আগে চলা লোহিত সাগরের ফাটলের ফলে। আরব উপদ্বীপের জল সীমান্তের পশ্চিমে রয়েছে লোহিত সাগর, উত্তর-পূর্বে রয়ছে পারস্য উপসাগর ও দক্ষিণ-পূর্বে রয়েছে ভারত মহাসাগর।
এই উপদ্বীপে অবস্থিত দেশসমূহের মধ্যে রয়েছে সৌদি আরব, ওমান, কুয়েত, বাহরাইন, সংযুক্ত আরব আমিরাত ও কাতার ও ইয়েমেন ।
ঝাং-স্তোন-ছোস-'বার
ঝাং-স্তোন-ছোস-'বার () (১০৫৩-১১৩৫) মার্গফল নামক বৌদ্ধ তত্ত্বের এক তিব্বতী শিক্ষক ছিলেন।
ঝাং-স্তোন-ছোস-'বার তিব্বতের গ্ত্সাং অঞ্চলের দিং-রি নামক স্থানে ১০৫৩ খ্রিষ্টাব্দে জন্মগ্রহণ করেন। তিনি সে-স্তোন-কুন-রিগ () নামক এক বৌদ্ধভিক্ষুর নিকট মার্গফল সম্বন্ধে শিক্ষাদান করেন। তিনি সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পোকে বেশ কয়েক বছর ধরে মার্গফল সম্বন্ধে শিক্ষাদান করেন।
ভারতীয় স্টেট ব্যাংক
স্টেট ব্যাঙ্ক অফ ইন্ডিয়া হল একটি ভারতীয় বহুজাতিক ব্যাঙ্ক ও আর্থিক পরিষেবা প্রদানকারী কোম্পানি। এটি একটি রাষ্ট্রায়ত্ত নিগম, যার প্রধান কার্যালয় হল মুম্বই, মহারাষ্ট্র। এটি ভারতের তথা দক্ষিণ এশিয়ার বৃহত্তম ব্যাঙ্ক।
মৃত্তিকা সম্পদ উন্নয়ন ইনস্টিটিউট
মৃত্তিকা সম্পদ উন্নয়ন ইনস্টিটিউট বাংলাদেশের একটি স্বায়ত্তশাসিত প্রতিষ্ঠান, যা ১৯৮৩ সালে প্রতিষ্ঠিত হয়। এর লক্ষ্য সীমিত ভূমি ও মৃত্তিকা সম্পদের যুক্তিযুক্ত ও লাভজনক ব্যবহার নিশ্চিতকরণ এবং মৃত্তিকা পরিবেশ সুরক্ষা।
এটি পাকিস্তান ভূমি জরিপ কর্মসূচীর পরিদপ্তরের পূর্ব পাকিস্তান শাখা হিসেবে যাত্রা শুরু করে। ১৯৮২তে এটির আধুনিকায়ন করা হয় এবং মৃত্তিকা সম্পদ উন্নয়ন ইনস্টিটিউট প্রতিষ্ঠা করা হয়।
এ প্রতিষ্ঠানে-
এছাড়া কৃষকের মৃত্তিকা নমুনা সরেজমিনে পরীক্ষা করে ফলাফলের ভিত্তিতে সুষম মাত্রার সার সুপারিশ করার লক্ষ্যে ১০টি ভ্রাম্যমান মৃত্তিকা পরীক্ষাগার রয়েছে।
(১) মৃত্তিকা ও ভূমি সম্পদের ইনভেন্টরি তৈরী। 
(২) ভূমি ও মৃত্তিকা সম্পদের সক্ষমতাভিত্তিক শ্রেণীবিন্যাস। 
(৩) ভূমি ও মৃত্তিকা সম্পদের সর্বোত্তম ব্যবহার নিশ্চিতকরণের জন্য সেবা গ্রহণকারীর উপযোগী নির্দেশিকা, পুস্তিকা এবং সহায়িকা প্রণয়ন। 
(৪) সমস্যাক্লিষ্ট মৃত্তিকা ব্যবস্থাপনা। 
(৫) শস্য উৎপাদন বৃদ্ধির জন্য টেকসই পরিকল্পনা প্রণয়ন ও বাস্তবায়নে সহায়তা।
কীটনাশক
কীটনাশক এক ধরনের বিষাক্ত পদার্থ যা কীটপতঙ্গকে মেরে ফেলতে সহায়তা করে। রাসায়নিক পদার্থের সাহায্যে প্রস্তুতকৃত কীটনাশক মূলতঃ পোকা-মাকড় নির্মূলের ক্ষেত্রে ব্যবহার করা হয়। এর প্রয়োগে পোকামাকড়ের ডিম, লার্ভাও বিনাশ ঘটে থাকে। কৃষিক্ষেত্রসহ চিকিৎসা, শিল্প-প্রতিষ্ঠান ও গৃহস্থালী কর্মকাণ্ডে প্রয়োগ করা হয়। বিংশ শতাব্দীতে কৃষির উৎপাদন বৃদ্ধিতে প্রধান নিয়ামক হিসেবে কীটনাশকের ব্যবহারকে উপজীব্য করে বিস্তৃতি ঘটেছে বলে মনে করা হয়। শাকসবজির সাথে কীটনাশক মিশ্রিত খাবার খেয়ে অনেক সময় তা মানুষের জন্য ক্ষতির কারণ হয়ে দাঁড়ায়। পাশাপাশি ব্যবহৃত প্রায় সকল ধরনের কীটনাশকই পরবর্তীতে জীববৈচিত্র্যে ব্যাপক প্রভাব ফেলেছে বলে ধারনা করা হয়। অনেক ধরনের কীটনাশক মানুষের জন্যেও ক্ষতিকর। কিছু কিছু কীটনাশক খাদ্য শৃঙ্খলেও প্রভাববিস্তার করেছে।
নিকোটিন, নিমের নির্যাশকৃত প্রাকৃতিকভাবে উৎপন্ন কীটনাশক পোকামাকড়ের বিরুদ্ধে ব্যবহার করা হয়। নিকোটিনভিত্তিক কীটনাশক মার্কিন যুক্তরাষ্ট্র, কানাডাসহ বৈশ্বিকভাবে অদ্যাবধি ব্যবহৃত হচ্ছে। কিন্তু ইউরোপীয় ইউনিয়নভূক্ত দেশসমূহে এ ধরনের কীটনাশকের ব্যবহার নিষিদ্ধ ঘোষণা করা হয়েছে। ভেষজবিহীন কীটনাশক ধাতব পদার্থ এবং আর্সেনেট, কপার ও ফ্লুরিন যৌগের সমন্বয়ে তৈরী করা হয় যাতে সালফারের ব্যবহার প্রায়শঃই হয়ে থাকে।
উৎপত্তি অনুসারে কীটনাশক মূলত ২ প্রকারের। যথা-
বিষক্রিয়ার ধরন অনুসারে কীটনাশক মূলত ৮ ধরনের -
কার্যকারিতার স্হান অনুসারে কীটনাশক মূলত ৫ ধরনের -
ছাপ্পান্নো হাজার বর্গমাইল
ছাপ্পান্নো হাজার বর্গমাইল বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি ২১, ১৯৯৪ সালে (ফাল্গুন, ১৪০০ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই উপন্যাস প্রকাশের মধ্য দিয়ে হুমায়ুন আজাদের ঔপন্যাসিক হিসেবে আত্মপ্রকাশ ঘটে।
আজাদ উপন্যাসটি উৎসর্গ করেছেন উপন্যাসের প্রধান চরিত্র রাশেদকে।কোনো এক বসন্তের ভোরে ঘুম ভেঙে রাশেদ দেখতে পায় ছাপ্পান্নো হাজার বর্গমাইল জুড়ে নেমে এসেছে অন্ধকার— ঘোষিত হয়েছে সামরিক শাসন; সেদিন সকালেই তার পাঁচ বছরের মেয়ে মৃদু বিদ্যালয়ে যেতে চাইলে মিলিটারিরা রাইফেল উঁচিয়ে তাকে বাধা দেয়, সে এই অদ্ভুত মানুষদের দেখে রাস্তা থেকে চোখ আর বুক ভরে দুঃস্বপ্ন নিয়ে ঘরে ফিরে আসে। রাশেদের হৃদয়ের মতো ছাপ্পান্নো হাজার বর্গমাইল আর মৃদুর কজিলাদিদি লুপ্ত হয়ে যায় কর্কশ অশ্লীল সামরিক অন্ধকারে। তবে এই প্রথম সামরিক গ্রাসে পড়েনি তার নষ্টভ্রষ্ট দেশটি, রাশেদের বাল্যকালে আর যৌবন নষ্ট হয়ে গিয়েছিলো পাকিস্থানি সামরিক গ্রাসে, এখন তার উত্তরাধিকারীর জীবনও পড়ে সামরিক গ্রাসে। রাশেদ জেগে ওঠে এত দূষিত বাস্তবতার মধ্যে, দিকে দিকে সে বুটের শব্দ শুনতে পায়, সে শুনতে পায় একনায়কের চাবুকের শব্দে নাচছে তার মাতৃভূমি, দেখতে পায় তার আত্মার মতো প্রিয় দেশটি নষ্ট হয়ে যাচ্ছে। একনায়কের গ্রাসে প'ড়ে; তবে রাশেদ শুধু এ-দৃশ্যই দেখে না—দেখে ছাপ্পান্নো হাজার বর্গমাইলের সবুজ দাবাগ্নিদগ্ধ দেশটিকে কেউ ভালোবাসে না, যদিও সম্ভোগ করতে চায় সবাই। রাশেদ দেখতে পায় তার দেশটিকে নষ্ট ক'রে চলছে সামরিক একনায়কেরা, ভ্রষ্ট ক'রে চলছে রানীতিকেরা; এবং প্রতিটি মানুষ হয়ে উঠছে বিপন্ন, একদিন রাশেদও বিপন্ন হয়ে ওঠে ভয়ংকরভাবে, নিজের চোখের সামনে দেখে পুড়েছে ছাই হচ্ছে ছাপ্পান্নো হাজার বর্গমাইল—পুড়ছে গাছের পাতা, নদী, মেঘ, ধানক্ষেত, লাঙ্গল, সড়ক, গ্রাম, শহর, পুড়ে যাচ্ছে ছাই হয়ে যাচ্ছে একটি জাতি, পুড়ে যাচ্ছে ছাই হয়ে যাচ্ছে বর্তমান, পুড়ে যাচ্ছে ছাই হয়ে যাচ্ছে ভবিষ্যৎ।
ব্লা-মা-দাম-পা-ব্সোদ-নাম্স-র্গ্যাল-ম্ত্শান
ব্লা-মা-দাম-পা-ব্সোদ-নাম্স-র্গ্যাল-ম্ত্শান () (১৩১২ - ১৩৭৫) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ছিলেন।
ব্লা-মা-দাম-পা-ব্সোদ-নাম্স-র্গ্যাল-ম্ত্শান ১৩১২ খ্রিষ্টাব্দে জা-লু-খাং-গ্সার () নামক স্থানে জন্মগ্রহণ করেন। তাঁর পিতা নাম ছিল ব্দাগ-চান-ব্জাং-পোদ-পেল () এবং মাতার নাম ছিল জো-মো-লুগ-স্ক্যেস ()। পরবর্তীকালে তাঁর মাতা একজন ভিক্ষুণীতে পরিণত হন ও তখন তাঁর নাম হয় মা-গ্চিগ-গ্জোন-বু-'বুম ()। তাঁর সতেরো বছর বয়সে ব্সোদ-নাম্স-গ্রাগ্স-পা () এবং দ্পাল-ল্দান-সেং-গে () নামক দুই বৌদ্ধ ভিক্ষু তাঁকে দীক্ষা দেন। তিনি দোল-পো-পা-শেস-রাব-র্গ্যাল-ম্ত্শান, র্গ্যাল-স্রাস-থোগ্স-মেদ-দ্পাল-ব্জাং-পো, বু-স্তোন-রিন-ছেন-গ্রুব প্রভৃতি বিখ্যাত বৌদ্ধ পন্ডিতদের নিকট কালচক্র সম্বন্ধে শিক্ষালাভ করেন।
১৩৪৪ খ্রিষ্টাব্দে তিনি সা-স্ক্যা বৌদ্ধবিহারের ব্ঝি-থোগ-ব্লা-ব্রাং () আবাসালয়ের প্রধান হিসেবে নিযুক্ত হন। এর কিছুদিন পরে তিনি সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন এবং ইউয়ান সাম্রাজ্যের গুওশি () বা জাতীয় ধর্মশিক্ষক নিযুক্ত হন। ইউয়ান রাজসভায় তাঁকে বারবার আমন্ত্রণ জানানো হলেও তিনি পায়ের কোন এক রোগের জন্য প্রতিবার সেই আমন্ত্রণ প্রত্যাখ্যান করেছেন। তার পদের জন্য প্রয়োজনীয় রাজনীতি ও কূটনীতির বদলে তিনি বৌদ্ধ দর্শন শিক্ষা ও সাধনায় বেশি মনোযোগী ছিলেন। এই সময় তিনি সা-স্ক্যা বৌদ্ধ সম্প্রদায়ের নিজেদের গোষ্ঠী দ্বন্দ্ব এবং সা-স্ক্যা ধর্মসম্প্রদায়ের সঙ্গে তা'ই-সি-তু-ব্যাং-ছুব-র্গ্যাল-ম্ত্শানের মতবিরোধের মধ্যস্থতা করেন। তিনি ১৩৪৮ খ্রিষ্টাব্দ পর্যন্ত খুব কম সময়ের জন্য সা-স্ক্যা-খ্রি-'দ্জিন পদে আসীন ছিলেন, যার পরে তিনি সা-স্ক্যা বৌদ্ধবিহারের রাজনীতির অঙ্গন থেকে সরে আসেন।
তিনি র্গ্যাল-রাব্স-সাল-বা'ই-মে-লোং () নামক গ্রন্থ রচনা করেন। এছাড়াও তিনি কালচক্র ও শান্তিদেব রচিত বোধিচর্যাবতারের ওপর টীকাভাষ্য রচনা করেন। তাঁর মার্গফল সম্বন্ধীয় রচনাটি লাম-'ব্রাস-পোদ-নাগ () নামক মার্গফলের ওপর লেখা প্রথম ঐতিহাসিক গুরুত্বপূর্ণ সঙ্কলনে স্থান পেয়েছে। তিনি তৃতীয় হতে সপ্তম সা-স্ক্যা-খ্রি-'দ্জিনের রচনাগুলির সঙ্কলনের জন্য পৃষ্ঠপোষকতা করেন। তিনি দোল-পো-পা-শেস-রাব-র্গ্যাল-ম্ত্শানকে ব্কা'-ব্স্দু-ব্ঝি-পা () নামক তাঁর বিখ্যাত গ্রন্থটি রচনা করতে অনুরোধ করেন।
ব্লা-মা-দাম-পা-ব্সোদ-নাম্স-র্গ্যাল-ম্ত্শানের উল্লেখযোগ্য ছাত্র ছিলেন ত্সোং-খা-পা-ব্লো-ব্জাং-গ্রাগ্স-পা, রেদ-ম্দা'-বা-গ্ঝোন-নু-ব্লো-গ্রোস, ক্লোং-ছেন-পা-রাব-'ব্যাম্স-পা-দ্রি-মেদ-'ওদ-জের এবং তা'ই-সি-তু-ব্যাং-ছুব-র্গ্যাল-ম্ত্শান প্রভৃতি।
র্গ্যাল-স্রাস-থোগ্স-মেদ-দ্পাল-ব্জাং-পো
র্গ্যাল-স্রাস-থোগ্স-মেদ-দ্পাল-ব্জাং-পো () (১২৯৫-১৩৬৯) সা-স্ক্যা ধর্মসম্প্রদায়ের একজন তিব্বতী বৌদ্ধ ভিক্ষু ছিলেন।
র্গ্যাল-স্রাস-থোগ্স-মেদ-দ্পাল-ব্জাং-পো ১২৯৫ খ্রিষ্টাব্দে তিব্বতের ফুল-ব্যুং-ব্রাগ-স্ক্যা () নামক একটি ক্ষুদ্র লোকালয়ে জন্মগ্রহণ করেন। তাঁর পিতা দ্কোন-ম্ছোগ-দ্পাল () এবং মাতা 'বুম-স্গ্রোন () জন্মের পর তাঁর নাম রাখেন দ্কোন-ম্ছোগ-ব্জাং-পো ()। তিন বছর বয়সে তাঁর মাতা ও আরো দুই বছর পরে তাঁর পিতার মৃত্যু হলে তাঁর আত্মীয়রা তাঁর দেখাশোনা করেন।
নয় বছর বয়সে তিনি ব্সাম-গ্লিং বৌদ্ধবিহারে গেলে স্তোন-পা-রিন-ছেন-ব্ক্রা-শিস () নামক এক বৌদ্ধভিক্ষু তাঁকে লেখাপড়া শেখান। ১৩০৮ খ্রিষ্টাব্দে ম্খান-পো-রিন-ছেন-'দ্পাল-ব্জাং () ও স্লোব-দ্পোন-রিন-ছেন-র্দো-র্জে () নামক দুই বৌদ্ধভিক্ষু তাঁকে শিক্ষার্থীর শপথ দান করেন। ১৩০৯ খ্রিষ্টাব্দে তিনি বে-দোং-এ-বাম-গ্লিং-গি-ছোস-দ্র্বা-ছেন-মো () নামক ধর্মচর্চাকেন্দ্রে কুন-দ্গা'-র্গ্যাল-ম্ত্শান () নামক বৌদ্ধভিক্ষুর নিকট অভিধর্মসমুচ্চয়, বোধিসত্ত্বচর্যাবতার ও মধ্যমক সম্বন্ধে শিক্ষালাভ করেন। তিনি সা-স্ক্যা বৌদ্ধবিহারে গ্ঝোন-র্গ্যাল () নামক বৌদ্ধভিক্ষুর নিকট প্রমাণ সম্বন্ধে অধ্যায়ন করেন। বিখ্যাত বৌদ্ধ পন্ডিত বু-স্তোন-রিন-ছেন-গ্রুব তাঁকে শিক্ষাদান করেন। ১৩২৪ খ্রিষ্টাব্দে তিনি ম্খান-পো-ব্যাং-সেম্স-রিন-ছেন-ম্গোন () ও নাম-ম্খা'-সাংস-র্গ্যাস () নামক বৌদ্ধ ভিক্ষুদের নিকট দীক্ষাগ্রহণ করেন।
১৩২৬ খ্রিষ্টাব্দে বত্রিশ বছর বয়সে সা-স্ক্যা ধর্মসম্প্রদায়ের ত্রয়োদশ সা-স্ক্যা-খ্রি-'দ্জিন 'জাম-দ্ব্যাংস-দোন-য়োদ-র্গ্যাল-ম্ত্শানের অনুরোধে বো-দোং-এ বৌদ্ধবিহারের প্রধান লামার দায়িত্ব গ্রহণ করে নয় বছর সেই পদে থাকেন। ১৩৩৭ খ্রিষ্টাব্দে দ্ঙ্গুল-ছু-ছোস-র্দ্জোং () নামক স্থানে পরবর্তী কুড়ি বছর নিভৃতে সাধনা করেন। তিনি রেদ-ম্দা'-বা-গ্ঝোন-নু-ব্লো-গ্রোসকে বোধিসত্ত্বচর্যাবতার, লাম-রিম ও ব্লো-স্ব্যোং সম্বন্ধে শিক্ষাদান করেন।
তিনি ব্লো-স্ব্যোং-দোন-ব্দুন-মা'ই-খ্রিদ-য়িগ (), র্গ্যাল-স্রাস-লাগ-লেন-সো-ব্দুন-মা () প্রভৃতি গ্রন্থ ছাড়াও এবং লেগ্স-পার-ব্শাদ-পা'ই-র্গ্যা-ম্ত্শো () নামক বোধিসত্ত্বচর্যাবতারের ওপর টীকাভাষ্য রচনা করেন।
সব কিছু ভেঙে পড়ে
সব কিছু ভেঙে পড়ে বাংলাদেশের অন্যতম প্রথাবিরোধী সাহিত্যিক হুমায়ুন আজাদ রচিত উপন্যাস, ফেব্রুয়ারি ১৯৯৫ সালে একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই উপন্যাসে আজাদ নারী-পুরুষের মধ্যেকার শারীরিক ও হৃদয়সম্পর্কের নানা আবর্তন এবং পরিণতি কাহিনীকারে প্রকাশ করেছে যা বিভিন্ন প্রশ্নের উদ্রেক হয়ে উঠতে পারে, এবং প্রচলিত সমাজ ব্যবস্থায় প্রায়শই পরিলক্ষিত হতে পারে। গাঠনিক এবং বাচনভঙ্গির দিক বিবেচনায় এটি বাংলা সাহিত্যে একটি অধুনিক জীবনবাদী উপন্যাসের বহিঃপ্রকাশ।
উপন্যাসটি মাহবুর চরিত্রের জীবনের ঘটনা প্রবাহ অনুসরণ করে, যিনি পেশায় সেতু প্রকৌশলী। কাঠামো নির্মাণ পেশার অভিজ্ঞতার সঙ্গে ব্যক্তিগত জীবনের পরষ্পরিক মিলবিন্যাস খুঁজে পান মাহবুব, ফলে জাগতিক বস্তুগত, অবস্তুগত এবং মনস্তাত্তিক বিষয়াদী তার কাছে সমার্থক হয়ে উঠতে শুরু করে। তার দৃষ্টিতে নারী-পুরুষের সম্পর্ক একটি কাঠামো, যার কাজ ভার বহন করা এবং একসময় কাঠামোটি ভার বহন করতে না পারার ব্যর্থতায় ভেঙে পরে। আজাদ দেখিয়েছেন সম্পর্কের বাস্তবতা, যেখানে নারী-পুরুষ পরস্পরের প্রতি আকর্ষণ বোধ করে এবং পরিণতিতে তাদের আকর্ষণ দীর্ঘস্থায়ী হয় না।
হুমায়ুন আজাদ উপন্যাসটি উৎসর্গ করেছেন তাদের, যাদের তিনি(আমি) পান(পাই) নি, যারা তাকে(আমাকে) পান(পায়) নি।
"সব কিছু ভেঙে পড়ে" নামকরণের সঙ্গে নাইজেরিয় লেখক চিনুয়া আচেবের ১৯৫৮ সালে রচিত "থিংস ফল অ্যাপার্ট" () উপন্যাসের নামের সামঞ্জস্য পাওয়া যায়, উনিশ শতকের শেষের দিকে নাইজেরিয়ায় প্রাক এবং উত্তর উপনিবেশবাদ জীবনের প্রেক্ষাপটে রচিত উপন্যাসটির নামকরণ করা হয়েছিল ডব্লিউ. বি. ইয়েটসের "দ্য সেকেন্ড কামিং" কবিতার একটি পঙ্‌ক্তি থেকে।উপন্যাসের প্রেক্ষাপট থেকে পারিবারিক ঘটনাপ্রবাহের মধ্য দিয়ে বাংলাদেশের গ্রামীণ সমাজ বাস্তবতার পষ্ট চিত্র উঠে আসার পাশাপাশি বাঙালির আর্থ-সামাজিক অবস্থার প্রকাশ পাওয়া যায়।
ফেব্রুয়ারি ১৯৯৫ সালে (ফাল্গুন, ১৪০১ বঙ্গাব্দ) ঢাকার একুশে গ্রন্থমেলায় আগামী প্রকাশনী থেকে উপন্যাসটির প্রথম সংস্করণ প্রকাশিত হয়। আগামী প্রকাশনীর অধীনেই ১৯৯৫ থেকে ২০০৬ পর্যন্ত প্রথম প্রকাশের সাতটি মুদ্রণ সংস্করণ প্রকাশ হয়। ফ্রেবুয়ারি ২০০৭ সালে উপন্যাসটির নবম, এবং নভেম্বর ২০০৮ সালে দশম সংস্করণ প্রকাশিত হয়। পরবর্তীতে ফেব্রুয়ারি ২০১১ সালে প্রকাশিত হয় উপন্যাসটির একাদশ এবং সর্বশেষ সংস্করণ।
বাংলাদেশের স্টেডিয়ামের তালিকা
বাংলাদেশের বিভিন্ন জেলায় নানান রকম খেলার প্রচলন আছে। নিম্নোক্ত জায়গাগুলো বাংলাদেশের বিভিন্ন জেলার খেলার মাঠ। যেগুলোতে সাধারণত ক্রিকেট এবং ফুটবল সহ মাঠভেদে অন্যান্য খেলা হয়ে থাকে।
ক্লোং-ছেন-রাব-'ব্যাম্স-পা-দ্রি-মেদ-'ওদ-জের
ক্লোং-ছেন-রাব-'ব্যাম্স-পা-দ্রি-মেদ-'ওদ-জের () (১৩০৮-১৩৬৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত শিক্ষক ছিলেন। মধ্য তিব্বতে বৌদ্ধ শিক্ষার প্রসারের জন্য ত্সোং-খা-পা-ব্লো-ব্জাং-গ্রাগ্স-পা ও ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানের সঙ্গে তাঁকে মঞ্জুশ্রীর অবতার বলে কল্পনা করা হয়।
ক্লোং-ছেন-রাব-'ব্যাম্স-পা-দ্রি-মেদ-'ওদ-জের ১৩০৮ খ্রিষ্টাব্দের ১লা মার্চ মধ্য তিব্বতের গ্রা-ফু-স্তোদ-গ্রোন () নামক স্থানে জন্মগ্রহণ করেন। পাঁচ বছর বয়সে তিনি লেখাপড়া শুরু করেন এবং সাত বছর বয়সে তাঁর পিতা তাঁকে র্ন্যিং-মা তন্ত্র সম্বন্ধে শিক্ষাদান শুরু করেন। বারো বছর বয়সে তিনি দীক্ষা নেন ও রাং-'ব্যুং-র্দো-র্জে নামক ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পার নিকট শিক্ষা লাভ করেন। এছাড়াও ব্লা-মা-দাম-পা-ব্সোদ-নাম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিনের নিকট সূত্রযান সম্বন্ধে শিক্ষালাভ করেন। উনিশ বছর বয়সে তিনি গ্সাং-ফু-নে'উ-থোগ () নামক ব্শাদ-গ্র্বা বা ধর্মীয় বিদ্যালয়ে ভর্তি হন। উনত্রিশ বছর বয়সে তিনি ও রাং-'ব্যুং-র্দো-র্জে রিগ-'দ্জিন-কু-মা-রা-রা-দ্জা নামক বিখ্যাত র্ন্যিং-মা পন্ডিতের নিকট দুই বছর ধরে অতিযোগ যানের স্ন্যিং-থিগ তত্ত্ব সম্বন্ধে শিক্ষালাভ করেন।
ক্লোং-ছেন-রাব-'ব্যাম্স-পা-দ্রি-মেদ-'ওদ-জের অতিযোগ যানের ওপর সর্বাপেক্ষা গুরুত্বপূর্ণ রচয়িতাদের মধ্যে একজন। তিনি প্রায় ২৫০টি গ্রন্থ রচনা ও সম্পাদনা করেন। তাঁর রচনাগুলির মধ্যে সর্বাপেক্ষা উল্লেখযোগ্য হল ম্দ্জোদ-ব্দুন, রাং-গ্রোল-স্কোর-গ্সুম, ঙ্গাল-গ্সো-স্কোর-গ্সুম, মুন-সেল-স্কোর-গ্সুম প্রভৃতি গ্রন্থগুলি। তিনি সর্বধর্ম মহাসন্ধি বোধিচিত্ত কুলয়রাজতন্ত্র গ্রন্থের ওপর ব্যাং-ছুব-ক্যি-সেম্স-ব্যেদ-র্গ্যাল-পো'ই-দোন-খ্রিদ-রিন-ছেন-স্গ্রু-বো () নামক টীকাভাষ্য ছাড়াও স্ন্যিং-থিগ-য়া-ব্ঝি নামক গ্রন্থের ওপর টীকাভাষ্য রচনা করেন। এছাড়াও তিনি বি-মা-স্ন্যিং-থিগ ও ম্খা'-'গ্রো-স্ন্যিং-থিগ তত্ত্ব দুটিকে একত্র করে ক্লোং-ছেন-স্ন্যিং-থিগ নামক নতুন তত্ত্বের উদ্ভাবন করেন।
মানস জাতীয় উদ্যান
মানস জাতীয় উদ্যান () আসামের এক অন্যতম রাষ্ট্রীয় উদ্যান, ইউনেস্কোর দ্বারা স্বীকৃত প্রাকৃতিক বিশ্ব ঐতিহ্যবাহী স্থান (World Heritage site), ব্যাঘ্র প্রকল্প সংরক্ষিত বনাঞ্চল (Project Tiger Reserve), হাতি সংরক্ষিত বনাঞ্চল (Elephant Reserve), তথা বায়োস্ফিয়ার রিজার্ভ (Biosphere Reserve)৷ এটি গুয়াহাটি থেকে প্রায় ১৭৬ কিলোমিটার নিকটে বরপেটা জেলার উত্তরাঞ্চলে, ভূটান পর্বতের পাদদেশে অবস্থিত। উত্তরে মানস নদী তথা ভূটান রাজ্য, দক্ষিণে বাঁহবাড়ি, পালসিগুরি এবং কাটাঝাড় গাঁও, পশ্চিমে সোণকোষ নদী থেকে পূর্বে ধনশিরি নদী পর্যন্ত এই রাষ্ট্রীয় উদ্যানটি বিস্তৃত।। এই জাতীয় উদ্যান ভূটানের রয়েল মানস রাষ্ট্রীয় উদ্যানের সাথে সংলগ্ন হয়ে রয়েছে। মানস জাতীয় উদ্যান অধোক্রান্তীয় মণ্ডলের অন্তর্ভুক্ত এবং এর জলবায়ু ক্রান্তীয় ধরণের। এই জাতীয় উদ্যান অনেক বিপন্ন তথা লুপ্ত-প্রায় বন্যপ্রাণী যেমন (Pygmy Hog), সোনালী বানরের (Golden Langur) আদি বাসস্থান হিসাবে খ্যাত। বুনো মহিষের (Wild Water Buffalo) অন্যতম প্রধান আশ্রয়স্থল হিসাবেও মানস জাতীয় উদ্যানের খ্যাতি আছে।
ব্রহ্মপুত্র নদের উপনদী মানস এই উদ্যানের মাঝখানে দিয়ে বয়ে যাওয়ার জন্য উদ্যানটির নাম মানস রাষ্ট্রীয় উদ্যান হয়েছে। 
পূর্বে মানস উদ্যানকে সংরক্ষিত বনাঞ্চল হিসেবে গন্য করা হত। ১৯২৮ সনের ১ অক্টোবরে বন্যপ্রানী অভয়ারন্যের মর্যদা দেওয়া হয়। এই বনাঞ্চলটি গৌরিপুরের রাজা শিকার স্থল হিসেবেও ব্যবহার করিতেন। ১৯৭৩ সনে এখানে ব্যাঘ্র প্রকল্প আরম্ভ করা হয়। ১৯৮৫ সনে ইউনেসকো মানস রাষ্ট্রীয় উদ্যানকে বিশ্ব ঐতিহ্যবাহী স্থান হিসেবে ঘোষনা করে ও ১৯৯৫ সনে রাষ্ট্রীয় উদ্যানের মর্যদা প্রদান করা হয়।
ওরাং জাতীয় উদ্যান
ওরাং জাতীয় উদ্যান () (উচ্চারণ: ɒˈræŋ or ɒˈrɑ:ŋ), ব্রহ্মপুত্র নদের, আসামের দরং জেলা এবং শোণিতপুর জেলাতে অবস্থিত একটি রাষ্ট্ৰীয় উদ্যান। এর আয়তন প্ৰায় ৭৮.৮১ বৰ্গ কিলোমিটার। ১৯৮৫ সনে ওরাং অভয়ারণ্য এবং ১৯৯৯ সনের ১৩ এপ্ৰিলে রাষ্ট্ৰীয় উদ্যানরূপে স্বীকৃতি দেয়া হয়। কাজিরাঙা জাতীয় উদ্যান'র সাথে লাগোয়া এবং একই ধরনের বনাঞ্চল তথা পৃথিবী বিখ্যাত একশিঙী গণ্ডারের বাসস্থান হওয়ায় বহু মানুষ ওরাং-কে ‘মিনি কাজিরাঙা’ বলে আখ্যা দিয়ে থাকে। এই রাষ্ট্ৰীয় উদ্যান জীববৈচিত্রের জন্য খু্বই বিখ্যাত। এখানে অনেক প্ৰজাতির উদ্ভিদ তথা জীবজন্তু দেখতে পাওয়া যায়। এগুলোর ভেতরে ভারতীয় একশিঙি গণ্ডার, নীলগাই, হাতি, বুনো মহিষ, বাংলা বাঘ ইত্যাদি প্রধান।
হুমায়ুন আজাদের প্রবচনগুচ্ছ
হুমায়ুন আজাদের প্রবচনগুচ্ছ বাংলাদেশের অন্যতম প্রথাবিরোধী সাহিত্যিক হুমায়ুন আজাদ রচিত প্রবচন সংকলন। ফেব্রুয়ারি ১৯৯২ সালে (ফাল্গুন, ১৩৯৮ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই সংকলনে সর্বমোট ২০০টি প্রবচন যুক্ত হয়েছে। আজাদ সংকলনটি হুমায়ুন আজাদ গুস্তাভ ফ্লবেয়্যারের প্রবচনগুচ্ছের অনুকরণে এ গ্রন্থটি সংকলন প্রণয়ন করেন। লেখক এটি উৎসর্গ করেছেন অধ্যাপক কবির মজুমদারকে।
রাং-গ্রোল-স্কোর-গ্সুম
রাং-গ্রোল-স্কোর-গ্সুম () তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত বৌদ্ধগুরু ক্লোং-ছেন-রাব-'ব্যাম্স-পা-দ্রি-মেদ-'ওদ-জের দ্বারা রচিত অতিযোগতত্ত্বের ওপর তিনটি রচনার সমষ্টি।
অতিযোগতত্ত্বের ওপর ক্লোং-ছে-রাব-'ব্যাম্স-পা-দ্রি-মেদ-'ওদ-জের দ্বারা রচিত তিনটি রচনার তালিকা নিম্নরূপ:
ঙ্গাল-গ্সো-স্কোর-গ্সুম
ঙ্গাল-গ্সো-স্কোর-গ্সুম () তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত বৌদ্ধগুরু ক্লোং-ছেন-রাব-'ব্যাম্স-পা-দ্রি-মেদ-'ওদ-জের দ্বারা রচিত অতিযোগতত্ত্বের ওপর তিনটি রচনার সমষ্টি।
অতিযোগতত্ত্বের ওপর ক্লোং-ছে-রাব-'ব্যাম্স-পা-দ্রি-মেদ-'ওদ-জের দ্বারা রচিত তিনটি রচনার তালিকা নিম্নরূপ:
ব্লেইজ (চিত্র)
ব্লেইজ হলো মাইক্রোসফট উইন্ডোজ এক্সপি-এর ডিফল্ট কম্পিউটার ওয়ালপেপার। এটি নেওয়া হয়েছে মার্কিন যুক্তরাষ্ট্রের ক্যালিফোর্নিয়া রাজ্যের সোনোমা কাউন্টির নাপাভ্যালির একটি প্রাকৃতিক ভূচিত্র থেকে। স্থির চিত্রটিতে উপত্যকার সবুজ ঘাস ও আকাশের নীল ও সাদা মেঘের একটি আশ্চার্য মিল রয়েছে। ডাচ ও পর্তুগীজ সংস্করণের উইন্ডোজ এক্সপিতে ওয়ালপেপারটির নামকরণ করা হয়েছে আয়ারল্যান্ড ও আলেনতেজো, যদিও চিত্রটি মার্কিন যুক্তরাষ্ট্র থেকে ধারণ করা হয়েছিল। আলোকচিত্রটি সবচেয়ে বেশি দামে বিক্রি হওয়া আলোকচিত্রের মধ্যে দ্বিতীয় স্থানে রয়েছে বলে ধারণা করা হয় যদিও মাইক্রোসফট ও ওরিয়ার একটি চুক্তি করেন যে কেউ এটির প্রকৃত মূল প্রকাশ করতে পারবেন না।
আলোকচিত্রটি ধারণ করা হয়েছিল ১৯৯৬ সালের ২৪শে জুন (উইন্ডোজ এক্সপি প্রকাশের ৫ বছর আগে) ডিজিটাল-ডিজাইন কোম্পানি হাইটার্নের জন্য ও এটি ধারণ করেছিলেন ন্যাশনাল জিওগ্রাফিক-এর সাবেক আলোকচিত্রী চার্লস ওরিয়ার। ছবিটিতে ডিজিটাল ভাবে গ্রাফিক্সের সাহায্যে কোন প্রকার এডিটিংই করা হয়নি। ছবিটি ১২/১২১ সড়কের পাশ থেকে হাতে বহনযোগ্য মিডিয়াম-ফরমেটের ক্যামেরার সাহায্যে ধারণ করা হয়। আনুমানিক অবস্থান ৩১০১ ফ্রিমন্ট ড. (সোনোমা হাইওয়ে), সোনোমা, ক্যালিফোর্নিয়া। উপত্যকার স্থানাঙ্ক হলো ৩৮.২৫০১২৪, -১২২.৪১০৮১৭। যদিও ওরিয়ার ছবিটি ধারণ করার সময় ন্যাপাভ্যালীতে ওয়াইন প্রস্তুত-বিষয়ের দিকেই তার নজর ছিল কিন্তু সেসময় উপত্যকায় কোন আঙ্গুর গাছ ছিল না। পরবর্তীকালে সেখানে আঙ্গুর গাছ রোপণ করা হয়।
২০০১ সালে উইন্ডোজ এক্সপি মুক্তি পাওয়ার সময় ছবিটি ছিল $২০০ মিলিয়ন "হ্যাঁ তুমি পারবে" উইন্ডোজ এক্সপি বিজ্ঞাপন ক্যাম্পেইনের একটি অংশ। এটি বিজ্ঞাপণে ব্যবহার করেছিল বিজ্ঞাপণী সংস্থা ম্যাকক্যান-এরিকসন। ক্যাম্পেইনটি টেলিভিশনে এবিসি স্পোর্টস-এর মানডে নাইট ফুটবল গেমস-এর সময় প্রচারিত হয়। এতে ম্যাডোনার "রে অফ লাইট" গানটিও সংযুক্ত করা হয়েছিল।
২০০৬ সালের ২৭শে নভেম্বর "গোল্ডিন+সেনেবে" সোনোমা উপত্যকার চিত্রটি ধারণ করার স্থানটি ভ্রমণ করেন এবং তারা সেখান থেকে কয়েকটি আলোকচিত্রও ধারণ করেন কিন্তু বর্তমানে স্থানটি আঙ্গুর গাছে পরিপূর্ণ। মাইক্রোসফট যখন ২০০৭ সালের এপ্রিলে মাইক্রোসফট "লা ভিতরাইন" গ্যালারিতে "প্যারিস ওয়াজ ইয়েসটারডে" নামে একটি ছবি প্রদর্শণীর আয়োজন করে তার পরে তারা চিত্র ধারণ করেন। পরবর্তীতে এটি সাঁও পাওলোর গ্যালেরিয়া ভারমেলহোতে প্রদর্শীত হয়।
২০১৩-১৪ ভারত ক্রিকেট দলের নিউজিল্যান্ড সফর
ভারত ক্রিকেট দল ১৯ জানুয়ারি, ২০১৪ তারিখ থেকে ১৮ ফেব্রুয়ারি, ২০১৪ তারিখ পর্যন্ত পূর্ব-নির্ধারিত সময়সূচী মোতাবেক নিউজিল্যান্ড সফর করে। সফরে ভারত ক্রিকেট দল ৫টি একদিনের আন্তর্জাতিক ক্রিকেট ও ২টি টেস্ট ম্যাচে নিউজিল্যান্ড ক্রিকেট দলের বিপক্ষে অংশ নেয়।
নিউজিল্যান্ড
ভারত
রোং-জোম-ছোস-ক্যি-ব্জাং-পো
রোং-জোম-ছোস-ক্যি-ব্জাং-পো () (১০১২–১০৮৮) একাদশ শতাব্দীর তিব্বতী বৌদ্ধধর্মের র্ন্যিং-মা ধর্মসম্প্রদায়ের সর্বাপেক্ষা বিখ্যাত শিক্ষক ও রচয়িতা ছিলেন।
রোং-জোম-ছোস-ক্যি-ব্জাং-পো বিমলমিত্র ও বৈ-রো-ত্সা-না দ্বারা প্রচারিত অতিযোগ তত্ত্ব তাঁদের মৃত্যুর পর প্রথম শিক্ষালাভ করেন। দেব-থের-স্ঙ্গোন-পো গ্রন্থানুসারে র্দো-র্জে-ব্দুদ-জোম্সের মাধ্যমে তিনি চিত্তবর্গ সম্বন্ধে শিক্ষালাভ করেন।
রোং-জোম-ছোস-ক্যি-ব্জাং-পো প্রায় ১০০টিরও ওপর গ্রন্থ রচনা করলেও অধিকাংশ গ্রন্থেরই বর্তমানে অস্তিত্ব নেই। যে কয়টি গ্রন্থের অস্তিত্ব রয়ে গেছে, নিম্নে তাঁদের একটি তালিকা দেওয়া হল,
ব্শাদ-গ্র্বা
ব্শাদ-গ্র্বা () (আক্ষরিক অর্থ অধ্যয়নের স্থান) বলতে তিব্বতী বৌদ্ধবিহারে প্রচলিত ধর্মীয় শিক্ষামূলক প্রকল্পকে বোঝানো হয়ে থাকে। বৌদ্ধ ভিক্ষু ও ভিক্ষুণীরা তাঁদের দশ থেকে কুড়ি বছর বয়সে এই ধর্মীয় শিক্ষাস্থানগুলিতে যোগ দিতে পারেন। প্রচলিত শিক্ষাব্যবস্থার বিদ্যালয় ও মহাবিদ্যালয় স্তরের সঙ্গে এই শিক্ষার স্তরটি তুলনীয়। ব্শাদ-গ্র্বাতে শিক্ষা শেষ হলে ভিক্ষুরা আরো উন্নত ধর্মীয় শিক্ষার সাহায্যে ম্খেন-পো ও দ্গে-ব্শেস উপাধিলাভের চেষ্টা করেন অথবা আচার অনুষ্ঠান সম্বন্ধে শিক্ষালাভ করতে পারেন।
এই শিক্ষাপ্রতিষ্ঠানের প্রথমদিককার বর্ষগুলিতে সূত্র ও অন্তিম দিককার বর্ষগুলিতে তন্ত্র সম্বন্ধে পড়ানো হয়ে থাকে। প্রথম দিকে মৌলিক বিষয়গুলি সম্বন্ধে ছাত্রদের পরিচয় ঘটিয়ে তাঁদের মূল বিষয় সম্বন্ধে ধারণা ও শব্দভান্ডার গড়ে তোলা হয়। পশ্চিমী শিক্ষাব্যবস্থার বিপরীতে এই সমস্ত শিক্ষাপ্রতিষ্ঠানে মুখস্থ করার ওপর বেশি জোর দেওয়া হয়, এমনকি অনেক সময়ে কোন গ্রন্থ সম্বন্ধে সঠিক ধারণা তৈরীর আগেই পুরো রচনাটিকে মুখস্থ করে নিতে বলা হয় এবং প্রতি দিন শ্রেণীকক্ষে মুখস্থ করে আসা নতুন নতুন অনুচ্ছেদগুলিকে আবৃত্তি করতে বলা হয়। কিছু কিছু ধর্মীয় গোষ্ঠীতে তর্কবিদ্যার ওপর জোর দেওয়া হয়ে থাকে এবং ছাত্রদের কোন বিষয় সম্বন্ধে বুঝতে প্রতিদিন তর্কে অংশগ্রহণ করতে হয়। দ্গে-লুগ্স ও সা-স্ক্যা ধর্মসম্প্রদায় এই ধরণের শিক্ষাব্যবস্থাকে দরকারী বলে মনে করলেও র্ন্যিং-মা ও ব্কা'-ব্র্গ্যুদ ধর্মসম্প্রদায় একে অতটা দরকারী বলে মনে করে না।
ত্সোং-খা-পা-ব্লো-ব্জাং-গ্রাগ্স-পা এই শিক্ষাপ্রতিষ্ঠানগুলির পাঠক্রমকে মানসম্পন্ন করেন এবং অন্যান্য ধর্মসম্প্রদায়গুলি এই পাঠ্যক্রম অনুসরণ করে। পাঠক্রমের সূত্র বিভাগটিতে নিম্নে তালিকাভুক্ত পাঁচটি বিষয়ে বিভক্ত করা হয়।
বাংলাদেশের আন্তর্জাতিক ক্রিকেট স্টেডিয়ামের তালিকা
এই নিবন্ধটি বাংলাদেশের আন্তর্জাতিক ক্রিকেট স্টেডিয়ামগুলো সম্পর্কে। এখানে সেই সকল স্টেডিয়ামের নাম রয়েছে যেগুলোতে আইসিসি কর্তৃক নিয়ন্ত্রিত আন্তর্জাতিক টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিক এর ম্যাচ অনুষ্ঠিত হয়।
ধর্মধর্মতাবিভাগ
ধর্মধর্মতাবিভাগ বিখ্যাত ভারতীয় বৌদ্ধ পন্ডিত মৈত্রেয়নাথ দ্বারা রচিত যোগাচার সম্বন্ধীয় গ্রন্থ বিশেষ।
মৈত্রী পা রত্নগোত্রবিভাগ ও ধর্মধর্মতাবিভাগ গ্রন্থ দুইটি পুনরাবিষ্কার করেন, যদিও বিক্রমশীলা বিশ্ববিদ্যালয়ে তাঁর শিক্ষক জ্ঞানশ্রীমিত্র সাকারসিদ্ধিশাস্ত্র এবং সাকারসংগ্রহ গ্রন্থ দুইটি রচনার সময়ে ধর্মধর্মতাবিভাগ গ্রন্থ সম্বন্ধে পরিচিত ছিলেন। মৈত্রী পা এই গ্রন্থের শিক্ষা আনন্দকীর্তি ও সজ্জন নামক দুই বৌদ্ধ ভিক্ষুকে দান করেন। ১৯৩০ খ্রিষ্টাব্দে রাহুল সাংকৃত্যায়ন মূল সংস্কৃত গ্রন্থটি তিব্বত ভ্রমণকালে আবিষ্কার করেন। ২০০৪ খ্রিষ্টাব্দে জিম স্কট এই গ্রন্থের তিব্বতী অনুবাদ থেকে ইংরেজী ভাষায় অনুবাদ করেন।
আমার প্রাণের প্রিয়া
আমার প্রাণের প্রিয়া হল একটি ঢালিউড বাংলা ছবি যেটি ২০০৯ সালের ২০ সেপ্টেম্বর পবিত্র ঈদুল ফিত্‌র-এ মুক্তি পায়। ছবিটি ব্যাপক সাফল্য অর্জন করে এবং এর প্রায় সবগুলো গান খুবই জনপ্রিয়তা লাভ করে। পাশাপাশি নৃত্যপরিকল্পনা ছিল অসাধারণ। এটি একটি রোমাঞ্চকর হাসির ছবি, পরিচালনা করেছেন "জাকির হোসেন রাজু"। ছবিটিতে প্রধান চরিত্রে অভিনয় করেছেন, সুপারষ্টার শাকিব খান, এবং লাক্স চ্যানেল আই তারকা মিম। সহকারী চরিত্রে রয়েছেন, মিশা সওদাগার, কাবিলা, নাসরিন সহ আরও অনেকে।
শাকিব খান (লাভ গুরু) সবসময় মানুষের সাহায্য করে থাকেন, বিশেষ করে ভালবাসার ক্ষেত্রে। এজন্য তাকে সবাই "লাভ গুরু" বলে ডাকেন। কিন্তু তিনি কোন মেয়েকে ভালবাসেননি। হঠাৎ একদিন মিম এর সাথে তার দেখা হয় এবং তার প্রেমে পড়ে যায়। প্রাথমিকভাবে মিম তার প্রেমের প্রস্তাবে রাজী হননি। কারণ শাকিব ছিলেন বড় ব্যবসায়ীর একমাত্র পুত্র। যখন শাকিব তার ভালবাসার জন্য যথেষ্ট প্রমাণ দেন, তখন মীম তাকে গ্রহণ করেন। যখন তাদের ভালবাসা এগিয়ে যাচ্ছিল তখন মিমের ভাই মিশা সওদাগর তাদের মধ্যে বাধা হয়ে দাড়ায়।একদিন মীম এর মাকে সড়ক দুর্ঘটনায় শাকিব মেরে ফেলেন। এটা ছিল নিছক একটি দুর্ঘটনা কিন্তু মিশা প্রমাণ করতে চাইলেন যে শাকিব এটি ইচ্ছাকৃতভাবে করেছেন।
এরপর মিম শাকিবকে ভুল বোঝে এবং প্রতিশোধ নেওয়ার চেষ্টা করে। কিন্তু একদিন মিম জানতে পারে যে শাকিবের কোন দোষ নেই এবং তার ভাই তাদের ভালবাসার জন্য বিরোধী হয়ে কাজ করেছেন। তারপর শাকিবকে মোবাইলে যোগাযোগ করে তাদের বাড়িতে আসতে বলে। সর্বশেষে শাকিব মিমকে রক্ষা করে এবং তার সাথে বিবাহ বন্ধনে আবন্ধ হন।অমার প্রাণের প্রিয়া সিনেমার এর সঙ্গীতায়ন করেছেন, হৃদয় খান, তিশমা এবং আলী আকরাম শুভ
আরও পরিচিত "এপার বাংলা এবং ওপার বাংলা" ছবির পুরস্কার
যাদুকরের মৃত্যু
যাদুকরের মৃত্যু বাংলাদেশের অন্যতম প্রথাবিরোধী লেখক হুমায়ুন আজাদ রচিত একমাত্র গল্পগ্রন্থ। ফেব্রুয়ারি, ১৯৯৬ সালে (ফাল্গুন, ১৪০২ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই গ্রন্থে মোট পাঁচটি গল্প সংকলিত হয়েছে যা ১৯৭৯ থেকে ১৯৯৫ সালের মধ্যে রচিত। আজাদ প্রতিটি গল্পের বয়ান দিয়েছেন রূপক বা প্রতীকীভাবে। এটি তার একমাত্র প্রকাশিত গল্পগ্রন্থ। তিনি এই বই উৎসর্গ করেছেন তার মা জোবেদা খাতুনকে।
বইয়ে অন্তর্ভুক্ত "যাদুকরের মৃত্যু" গল্পের নামেই এই বইয়ের শিরোনাম রাখা হয়েছে। এই গল্পে হুমায়ুন আজাদ রূপকভাবে বাংলাদেশের অন্যতম প্রধান রাজনৈতিক নেতা শেখ মুজিবুর রহমানের কথা বলেছেন।
গল্পগ্রন্থের অলঙ্করণ করেছেন কাইয়ুম চৌধুরী, নাজিব তারেক সহ বিভিন্ন চিত্রশিল্পি।
রাজনীতিবিদগণ (উপন্যাস)
রাজনীতিবিদগণ বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি, ১৯৯৮ সালে (ফাল্গুন, ১৪০৪ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই বইয়ের প্রচ্ছদ নকশা করেছেন সমর মজুমদার।
"রাজনীতিবিদগণ" মূলত রাজনৈতিক বাস্তবতার বর্ণনা-বিবরণের রূপক কিংবা প্রতীকী উপাখ্যান। এখানে বাংলাদেশের তৎকালীন প্রচলিত রাজনৈতিক পরিস্থিতি নিয়ে ব্যঙ্গপরিহাস করা হয়েছে। এই উপন্যাসে আজাদ বাংলা চলিত-সাধু, আঞ্চলিক, ইংরেজি ভাষার ব্যবহারে এক অসহনীয় মিশ্রন ঘটিয়েছেন। একে তিনি দাবী করেন রাজনীতিবিদদের মুখের ভাষা হিসেবে।
হেলিকপ্রিয়ন
হেলিকপ্রিয়ন হচ্ছে একটি দীর্ঘ-জীবি হাঙ্গর-জাতীয় ইউজেনেওডনটিডা বর্গের হলোসেফালি ট্যাক্সনের বিলুপ্ত মাছ। প্রায় সব ফসিল নমুনায় দেখা যায় এদের চক্রাকার দাঁতের সারির বিশেষত্ব যেগুলোকে "tooth whorls" বলা হয়। ধারণা করা হয় "হেলিকপ্রিয়ন"দের উদ্ভব হয়েছিল কার্বোনিফেরাস যুগের শেষ দিকে, প্রায় ৩১০ মিলিয়ন বছর আগে। প্রায় ২৫০ মিলিয়ন বছর আগে এদের বিলুপ্তি ঘটে। সবচেয়ে কাছের জীবিত আত্মীয় হচ্ছে chimaera।
নামেরি জাতীয় উদ্যান
নামেরি জাতীয় উদ্যান () ভারতের অসম রাজ্যের শোণিতপুর জেলাতে হিমালয়ের পাদদেশে অবস্থিত একটি জাতীয় উদ্যান। এটি অরুণাচল প্রদেশের পাশে ব্যাঘ্ৰ প্ৰকল্পের সীমান্তবৰ্ত্তী এক উদ্যান এবং এই দুটি মিলে প্ৰায় ১০০০ বৰ্গ কিমি অঞ্চল নিয়ে ছড়িয়ে আছে। কাজিরাঙা এবং মানসের পরে ঘোষিত এই উদ্যানটি অসমের তৃতীয় জাতীয় উদ্যান।
ডিব্রু-শইখোয়া জাতীয় উদ্যান
ডিব্রু-শইখোয়া জাতীয় উদ্যান () অসমের পৰ্য্যটন স্থান সমূহের ভিতরে একটি উল্লেখযোগ্য স্থান। অসমের পূর্ব প্ৰান্তে ব্রহ্মপুত্রের দক্ষিণ পারে অবস্থিত। এটি অসমের ডিব্ৰুগড় এবং তিনসুকিয়া জেলাতে বিস্তৃত।
ডিব্ৰু নদীর উত্তর পারের সীমানায় আবৃত হওয়ার কারণে, ডিব্রু-শইখোয়া ঘাটের ওপরে অবস্থিত হওয়ার কারণে এই উদ্যানটির নামকরণ করা হয় ডিব্রু-শইখোয়া জাতীয় উদ্যান।
ডিব্রু-শইখোয়া জাতীয় উদ্যানের অনেকটা অংশই জল। তাতে বিভিন্ন প্রজাতির পাখির স্বর্গরাজ্য। আছে মেঘলা চিতাবাঘ, হরিণ, স্লো লরিস, বুনো মোষ, বুনো কুকুর, হাতি ও অন্যান্য বুনো। জলে দেখা মিলবে ডলফিনদের। কিন্তু এই অরণ্যের বিশেষত্ব বুনো ঘোড়া। বিশ্বযুদ্ধ শেষ হওয়ার পরে পোষা খচ্চর-ঘোড়াদের জঙ্গলে ছেড়ে দেওয়া হয়েছিল। তাদের উত্তর-পুরুষরা এখন বুনো ঘোড়া হয়ে জঙ্গল দাপায়। এমন জিনিস ভারতে বিরল।
রেদ-ম্দা'-বা-গ্ঝোন-নু-ব্লো-গ্রোস
রেদ-ম্দা'-বা-গ্ঝোন-নু-ব্লো-গ্রোস () (১৩৪৯-১৪১২) সা-স্ক্যা ধর্মসম্প্রদায়ের একজন বিখ্যাত তিব্বতী বৌদ্ধ পন্ডিত ছিলেন।
রেদ-ম্দা'-বা-গ্ঝোন-নু-ব্লো-গ্রোস ১৩৪৯ খ্রিষ্টাব্দে সা-স্ক্যা বৌদ্ধবিহারের নিকটে রেদ-ম্দা'-খাব-সোর () নামক স্থানে জন্মগ্রহণ করেছিলেন। তাঁর পিতার নাম ছিল ব্ক্রা-শিস-র্গ্যাল-ম্ত্শান () এবং মাতার নাম ছিল য়ে-শেস-মখা'-'গ্রো ()। শৈশবেই রেদ-ম্দা'-বা-গ্ঝোন-নু-ব্লো-গ্রোসের পিতামাতার মৃত্যু ঘটলে তিনি ব্ক্রা-শিস-'বুম () নামক এক আত্মীয়ার নিকট বড় হন।
কৈশোরে তিনি 'ফাগ্স-ছেন-ছোস-ব্জাং-'দ্পাল () নামক এক বৌদ্ধ ভিক্ষুর নিকট মহাকরুণা সম্বন্ধে শিক্ষালাভ করেন। ১৩৬৬ খ্রিষ্টাব্দে তিনি সা-স্ক্যা ধর্মসম্প্রদায়ের সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান নামক বৌদ্ধভিক্ষুর নিকট দীক্ষালাভ করেন। তিনি ন্যা-দ্বোন-কুন-দ্গা'-দ্পাল-বা () ও ম্খান-ছেন-সাংস-র্গ্যাস-দ্পাল-বা () নামক দুই বৌদ্ধভিক্ষুর নিকট প্রমাণবর্ত্তিকা, সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শানের নিকট প্রজ্ঞাপারমিতা, লো-ছেন-ব্যাং-ছুব-র্ত্সে-মো () নামক বৌদ্ধভিক্ষুর নিকট অভিধর্ম ও গুহ্যসমাজতন্ত্র, ল্দোগ-লোদ-পা-কুন-দ্গা'-ব্জাং-পো () নামক বৌদ্ধভিক্ষুর নিকট বিনয় এবং ছোস-র্জে-ব্যাং-ছুব-সেং-গে () নামক বৌদ্ধভিক্ষুর নিকট মধ্যমক সম্বন্ধে শিক্ষালাভ করেন। এরপর তিনি প্রায় কুড়ি জন বৌদ্ধ পন্ডিতের নিকট সা-স্ক্যা ধর্মসম্প্রদায়ে প্রচলিত তন্ত্র সম্বন্ধে শিক্ষালাভ করেন। তিনি র্গ্যাল-স্রাস-থোগ্স-মেদ-দ্পাল-ব্জাং-পোর নিকট লাম-রিম ও ব্লো-স্ব্যোং সম্বন্ধে শিক্ষা লাভ করেন।
রেদ-ম্দা'-বা-গ্ঝোন-নু-ব্লো-গ্রোস তাঁর শিক্ষার পরে বারো বছর 'বুল-রোং নামে এক প্রত্যন্ত বৌদ্ধমঠে সাধনা ও শিক্ষাদান করেন। তিনি র্বা-স্গ্রেং বৌদ্ধবিহারে ত্সোং-খা-পা-ব্লো-ব্জাং-গ্রাগ্স-পার সাথে শিক্ষাদান করেন। এই সময় ত্সোং-খা-পা-ব্লো-ব্জাং-গ্রাগ্স-পা তাঁকে উদ্দেশ্য করে দ্মিগ্স-ব্র্ত্সে-মা () নামে পাঁচ লাইনের একটি স্তব রচনা করে তাঁকে করুণা, শক্তি ও প্রজ্ঞার উৎস বলে বর্ণনা করেন। কিন্তু ত্সোং-খা-পা-ব্লো-ব্জাং-গ্রাগ্স-পা এই স্তবের যথার্থ যোগ্য বলে অভিহিত করে রেদ-ম্দা'-বা-গ্ঝোন-নু-ব্লো-গ্রোস তাঁকে এই স্তবটি ফিরিয়ে দেন। এই স্তবটি বর্তমানেও ত্সোং-খা-পা-ব্লো-ব্জাং-গ্রাগ্স-পাকে উদ্দেশ্য করে প্রার্থনাসঙ্গীত হিসেবে তিব্বতে উচ্চারিত হয়ে থাকে। রেদ-ম্দা'-বা-গ্ঝোন-নু-ব্লো-গ্রোস তিব্বতের বিভিন্ন স্থানে যাত্রা করে মধ্যমক সম্বন্ধে শিক্ষাদান করে এই তত্ত্বের জনপ্রিয়তা বৃদ্ধি করেন। তাঁর সর্বাপেক্ষা উল্লেখযোগ্য সাতজন শিষ্য ছিলেন গোন-গ্যো-ন্যি-মা-গ্রাগ্স (), কুন-দ্গা'-দ্পাল-ব্জাং (), দ্পাল-'ব্যোর-শেস-রাব (), ব্সোদ-নাম্স-শেস-রাব (), দ্বিতীয় দ্গা'-ল্দান-খ্রি-পা দার-মা-রিন-ছেন, তৃতীয় দ্গা'-ল্দান-খ্রি-পা দ্গে-লাগ্স-দ্পাল-ব্জাং এবং ম্ঙ্গা'-রিস-পা-সাংস-র্গ্যাস-র্ত্সে-মো ()। এঁদের মধ্যে ম্ঙ্গা'-রিস-পা-সাংস-র্গ্যাস-র্ত্সে-মো তাঁর জীবনী রচনা করেন।
রেদ-ম্দা'-বা-গ্ঝোন-নু-ব্লো-গ্রোস বহু বিখ্যাত তিব্বতী বৌদ্ধগ্রন্থের রচয়িতা ছিলেন। তিনি অভিধর্ম, বিনয়, মধ্যমকাবতার, মধ্যমক, অভিধর্মসমুচ্চয় ও উত্তরতন্ত্রের ওপর টীকাভাষ্য রচনা করেন। এছাড়াও তিনি গুহ্যসমাজতন্ত্রের ওপর গ্সাং-'দুস-ক্যি-ছো-গা-ছা-ত্শাং (), মধ্যমক তত্ত্বের ওপর র্ত্সা-শে'ই-স্প্যি-দোন () এবং সাং-র্গ্যাস-ব্যাংস-সেম্স-ক্যি-ব্স্তোদ-পা () নামক বোধিসত্ত্ব ও গৌতম বুদ্ধের স্তব রচনা করেন। তিনি গ্ঝান-স্তোন ও কালচক্র তন্ত্র সম্বন্ধে বিরুদ্ধমত প্রকাশ করেও রচনা লেখেন।
কবি অথবা দণ্ডিত অপুরুষ
কবি অথবা দণ্ডিত অপুরুষ বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি, ১৯৯৯ সালে (ফাল্গুন, ১৪০৫ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়।
হুমায়ুন আজাদ এই উপন্যাস উৎসর্গ করেছেন, ফরাসী কবি শার্ল বোদলেয়ারের প্রতি যাকে তিনি দণ্ডিত মহাকবি বলে উল্লেখ করেছেন।
শ্রাবণের বৃষ্টিতে রক্তজবা
শ্রাবণের বৃষ্টিতে রক্তজবা বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি, ২০০২ সালে (ফাল্গুন, ১৪০৮ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। হুমায়ুন আজাদ এই উপন্যাস উৎসর্গ করেছেন "পদ্মাপার, তার রাখালি"-কে।"।
ফালি ফালি ক’রে কাটা চাঁদ
ফালি ফালি ক’রে কাটা চাঁদ বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি, ২০০১ সালে (ফাল্গুন, ১৪০৭ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়।
আজাদ এই উপন্যাস উৎসর্গ করেছেন "বিপন্ন চাঁদদের"।
"ফালি ফালি ক’রে কাটা চাঁদ" উপন্যাসের মূল চরিত্র ৩৬ বছর বয়সী ডক্টর শিরিন আহমেদ, বিশ্ববিদ্যালয়ের নৃতত্ত্বের অধ্যাপিকা। তিনি নৃতাত্ত্বিক অনুসন্ধানের জন্যে সিলেটের কমলগঞ্জে যান, ওখানের এক রেস্টহাউজে খালেদ নামের এক পুরুষ তার সঙ্গে যৌনমিলন করেন তার মৌনসম্মতিতে। এরপর থেকে ড. শিরিন বুঝতে পারেন এ ঘটনাটি তার জীবন বদলে দিয়েছে। এবং তিনি ঠিক করলেন তার আগের জীবনে, সংসারে তিনি আর ফিরে যাবেন না। হুমায়ুন আজাদ এই উপন্যাসে এমন এক নারী চরিত্রের অবতারণা করেছেন যে তার স্বামীর সঙ্গেও থাকতে চায়না আবার তার সঙ্গে ব্যভিচারকারী অপর একজন পুরুষের সঙ্গেও কোনো ধরণের সম্পর্ক রাখতে চায়না।
১০,০০০, এবং আরো ১টি ধর্ষণ
১০,০০০, এবং আরো ১টি ধর্ষণ বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি, ২০০৩ সালে (ফাল্গুন, ১৪০৯ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। উপন্যাসে একটি তরুণী কিভাবে ধর্ষণের শিকার হবার পর পুনরায় সামাজিক-ধর্মীয়ভাবে নিপীড়ন ও নিগ্রহের শিকার হয় তা উপস্থাপিত হয়েছে।
আজাদ এই উপন্যাসের উৎসর্গ পাতায় লিখেছেন, "১০,০০০, এবং আরো ১টি ও অজস্র ধর্ষিতাকে- বাংলাদেশকে"।
বাঙলাদেশ এখন হয়ে উঠেছে এক উপদ্রুত ভুখন্ড; হয়ে উঠেছে ধর্ষণের এক বিশাল রঙ্গমঞ্চ, ৫৬,০০০ বর্গমাইলব্যাপী পীড়নের এক শোচনীয় প্রেক্ষাগার। ধর্ষিত হচ্ছে মাটি মেঘ নদী রৌদ্র জ্যোৎস্না দেশ, এবং নারীরা। একটি ধর্ষণের কাহিনী বলা হয়েছে এ-উপন্যাসে। ধর্ষিত ময়না আত্মহত্যা করে নি, অভিযোগ করে নি; সে তার অবৈধ সন্তানটিকে টুকরো টুকরো করেছে একটি ধারালো দা দিয়ে; এবং প্রতিশোধ নিয়েছে- সে অন্তত একটি শুয়োরকে টুকরো টুকরো করতে পেরেছে।
পাক সার জমিন সাদ বাদ
পাক সার জমিন সাদ বাদ বাংলাদেশের অন্যতম প্রথাবিরোধী লেখক হুমায়ুন আজাদ রচিতত একটি উপন্যাস। ফেব্রুয়ারি, ২০০৪ সালে একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। ১৯৭১ সালে বাংলাদেশের স্বাধীনতা যুদ্ধের সময় পাকিস্তানি সেনাবাহিনীর সঙ্গে সহযোগিতাকারী ​​একটি ধর্মীয় গোষ্ঠীর উপর ভিত্তি করে এটি রচিত হয়।
"পাক সার জমিন সাদ বাদ" উপন্যাসটি বাংলাদেশে বিভিন্ন সমালোচনা সৃষ্টি করে। লেখক হুমায়ূন আহমেদ এই উপন্যাসকে কুৎসিত বলে বক্তব্য রাখেন।
উপন্যাসের শিরোনাম "কওমী তারানা" নামে একটি ইসলামিক সঙ্গীত থেকে নেয়া হয়েছে যেটি "পাক সার জমিন" নামে বেশি পরিচিত এবং পাকিস্তানের জাতীয় সঙ্গীত হিসেবে ব্যবহৃত। ১৯৫২ সালে পাকিস্তানি উর্দু ভাষার কবি, হাফিজ জলন্ধরি কর্তৃক এটি রচিত হয়।
এই গ্রন্থাকারে প্রকাশের পূর্বে দৈনিক ইত্তেফাকে "পাক সার জমিন সাদ বাদ" ছাপা হওয়ার পর সমালোচনা সৃষ্টি হয়। পরবর্তীতে বাংলাদেশ জামায়াতে ইসলামীর সহকারী আমির এবং প্রাক্তন সংসদ সদস্য দেলাওয়ার হোসাইন সাঈদী জাতীয় সংসদে এই বইয়ের বিরুদ্ধে হুমকি দিয়েছিল। এছাড়াও তিনি ইত্তেফাক ভবনও পুড়িয়ে দেয়ার বিষয়ে মন্তব্য রাখেন।
২০১১ সালে হুমায়ুন আজাদের "পাক সার জমিন সাদ বাদ" উপন্যাস অবলম্বনে "অনৈতিহাসিক" শিরোনামে একটি মঞ্চনাটক তৈরি হয়েছে।
একটি খুনের স্বপ্ন
একটি খুনের স্বপ্ন বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি ২০০৪ সালে (ফাল্গুন, ১৪০০ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এটি হুমায়ুন আজাদ রচিত শেষ উপন্যাস।
১৯৬০-এর দশকের এক যুবকের প্রেমের মর্মান্তিক যন্ত্রণার অসামান্য উপন্যাস হুমায়ুন আজাদের একটি খুনের স্বপ্ন এবং তিনি এই উপন্যাস উৎসর্গ করেছেন "১৯৬৪-১৯৬৮" পর্যন্ত কাটানো তার অতীত-সময়কালকে।
নিজের সঙ্গে নিজের জীবনের মধু
নিজের সঙ্গে নিজের জীবনের মধু বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি, ২০০০ সালে (ফাল্গুন, ১৪০৬ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়।
কেওলাদেও জাতীয় উদ্যান
কেওলাদেও জাতীয় উদ্যান () রাজস্থানের সিন্ধু -গঙ্গা নদীর বৰ্ষাকালীন জৈবভৌগোলিক অরণ্য যা প্ৰদেশের মাঝে অবস্থিত। এই উদ্যানের আয়তন ২,৭৮৩ হেক্টর। ১৯৮২ সনে এটিকে রাষ্ট্ৰীয় উদ্যান হিসাবে ঘোষণা করা হয়। ১৯০০ সনেরও এটি মহারাজাদের আমলে শিকারের ক্ষেত্রে সংরক্ষিত অঞ্চল ছিল। ১৯৫৬ সনে এটি পক্ষী উদ্যানে পরিণত হয়। ১৯৭২ সন পৰ্যন্ত মহারাজাদের এখানে শিকার করার অনুমতি ছিল। ১৯৮১ সনে এটিকে রামসার জলাভূমি হিসাবে ঘোষণা করা হয়। ১৯৮৫ সনে প্ৰাকৃতিক সম্পত্তি হিসাবে বিশ্ব ঐতিহ্যবাহী স্থানের মৰ্যাদা লাভ করে। এখানে জলাশয়ের তীরবৰ্তী অঞ্চলটিকে দুটা অংশে ভাগ করা হয়েছে। জলস্তর সঠিক রাখার জন্যে পানি যোগানোর নিয়ন্ত্ৰিত ব্যবস্থাও গৃহীত হয়েছে। আফগানিস্তান, তুর্কমেনিস্তান, চীন এবং সাইবেরিয়ার প্ৰায় ৩৬৪টি প্ৰজাতির পরিযায়ী পক্ষী এখানে শীতকালে আসতে দেখা যায়। সমগ্ৰ উদ্যানটি ১৭টি গ্রাম এবং ভরতপুর নগর দ্বারা বেষ্টিত।
ব্কা'-গ্দাম্স-গ্সার-পা
ব্কা'-গ্দাম্স-গ্সার-পা () বলতে চতুর্দশ শতাব্দীতে ত্সোং-খা-পা-ব্লো-ব্জাং-গ্রাগ্স-পা নামক বিখ্যাত তিব্বয়ী বৌদ্ধ পন্ডিত দ্বারা প্রতিষ্ঠিত দ্গে-লুগ্স ধর্মসম্প্রদায়কে বোঝানো হয়।
একাদশ শতাব্দীতে তিব্বতে অতীশ দীপঙ্কর দ্বারা প্রতিষ্ঠিত ব্কা'-গ্দাম্স ধর্মসম্প্রদায়ের দ্বারা অনুপ্রাণিত ত্সোং-খা-পা-ব্লো-ব্জাং-গ্রাগ্স-পা এই ধর্মসম্প্রদায়ের পর্যায়ক্রমিক বোধি লাভ এবং পরম করুণার তত্ত্বকে চতুর্দশ শতাব্দীতে প্রচার করেন। অতীশ দীপঙ্করের দ্বারা প্রভাবিত হওয়ার কারণে ত্সোং-খা-পা-ব্লো-ব্জাং-গ্রাগ্স-পা দ্বারা প্রতিষ্ঠিত দ্গে-লুগ্স ধর্মসম্প্রদায়কে ব্কা'-গ্দাম্স-গ্সার-পা বা নূতন ব্কা'-গ্দাম্স ধর্মসম্প্রদায় হিসেবে অভিহিত করা হয় যেখানে 
অতীশ দীপঙ্কর দ্বারা প্রতিষ্ঠিত ব্কা'-গ্দাম্স ধর্মসম্প্রদায়কে ব্কা'-গ্দাম্স-র্ন্যিং-মা () বা প্রাচীন ব্কা'-গ্দাম্স ধর্মসম্প্রদায় ও ব্কা'-গ্দাম্স-গোং-মা () বা মূল ব্কা'-গ্দাম্স ধর্মসম্প্রদায় হিসেবে অভিহিত করা হয়।
পুষ্প উপত্যকা জাতীয় উদ্যান
পুষ্প উপত্যকা জাতীয় উদ্যান () সুউচ্চ পশ্চিম হিমালয়ে অবস্থিত উত্তরাখণ্ড প্রদেশের এক ভারতীয় জাতীয় উদ্যান। এটিকে স্থানীয় পার্বত্য আলপাইন ফুল এবং অন্যান্য বিপন্ন প্রজাতির উদ্ভিদের বৈচিত্রের জন্য বিখ্যাত। এই উদ্যানটি বিভিন্ন দুর্লভ ও বিপন্ন জীববৈচিত্রের বাসস্থান যেমন এশীয় কালো ভাল্লুক, তুষার চিতা, মাস্ক ডিয়ার, বাদামি ভালুক, লাল শিয়াল এবং নীল ভেড়া। "ফুলের উপত্যকা জাতীয় উদ্যান"-এর নয়নাভিরাম প্ৰাকৃতিক দৃশ্যই পূর্বে "নন্দা দেবী রাষ্ট্ৰীয় উদ্যান"-এর বন্য পাৰ্বত্য আরণ্যকে পরিপূৰ্ণ করে তোলে। উদ্যানটি ৮৭.৫০ বৰ্গ কিঃমিঃ জুড়ে বিস্তৃত। এই উদ্যান এবং নন্দা দেবী বন্যপ্ৰাণী সংরক্ষিত বনাঞ্চল ২২৩,৬৭৪ হেক্টরজুড়ে এবং ৫,১৪৮.৫৭ হেক্টর সুরক্ষিত অঞ্চল এটিকে ঘিরে রেখেছে। এই সংরক্ষিত বনাঞ্চল ২০০৪ সনের ইউনেস্কোর বিশ্ব বন্যপ্ৰাণী সংরক্ষিত অঞ্চল হিসাবে অন্তৰ্ভুক্ত হয়েছে।
২০১৩-১৪ শ্রীলঙ্কা ক্রিকেট দলের বাংলাদেশ সফর
শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ২৪ জানুয়ারি ২০১৪ তারিখ থেকে বাংলাদেশ সফর শুরু করে। ২৭ জানুয়ারি, ২০১৪ তারিখে শুরু হওয়া ১ম টেস্ট ম্যাচের মাধ্যমে তারা ২২ ফেব্রুয়ারি, ২০১৪ তারিখ পর্যন্ত বাংলাদেশ সফর করে। সফরে তারা বাংলাদেশ ক্রিকেট দলের বিরুদ্ধে ২টি টেস্ট ম্যাচ, ২টি টি২০ ও ৩টি একদিনের আন্তর্জাতিক ম্যাচ খেলে।
সম্প্রচারস্বত্ত্বজনিত কারণে সিরিজটি সাহারা কাপ ২০১৪ নামে পরিচিতি পায়।
ল্য দোজিয়েম সেক্স
ল্য দোজিয়েম সেক্স (, , ) ১৯৪৯ খ্রিস্টাব্দে প্রকাশিত ফরাসি নারীবাদী দার্শনিক বই যেটি রচনা করেন ফরাসি বুদ্ধিজীবী সিমোন দ্য বোভোয়ার। এটি তার রচিত সেরা বইগুলোর মধ্যে একটি, যেথানে দেখানো হয়েছে ইতিহাস জুড়ে সমাজে নারীর অবস্থা।
সচারচর এ বইটিকে নারীবাদী দর্শনের মুখ্যকর্ম হিসেবে দেখা হয় এবং বিংশ শতকের শেষভাগে 'নারীবাদের দ্বিতীয় তরঙ্গের' শুরুটাও এই বইতে পাওয়া যায়। বোভোয়ার ৩৮ বছর বয়স থেকে বইটি লিখেছেন এবং গবেষণা করেছেন ১৪ মাস ধরে। তিনি এটিকে দুটি সংখ্যায় প্রকাশ করেন এবং কিছু অধ্যায় প্রথমে "লে তঁ মোদের্ন" (ফরাসি "Les Temps Modernes") নামক ফরাসি ম্যাগাজিনে প্রকাশিত হয়।
ফরাসি ভাষার মূল বইটি পৃথিবীর বিভিন্ন ভাষায় অনূদিত হয়েছে। বাংলাদেশের লেখক হুমায়ুন আজাদ বইটি "দ্বিতীয় লিঙ্গ" বাংলা ভাষায় অনুবাদ করেন যা ২০০১ খ্রিস্টাব্দে প্রকাশিত হয়।
বইয়ের ভূমিকাংশে লেখিকা লিখেছেন:
[T]he whole of feminine history has been man-made. Just as in America there is no Negro problem, but rather a white problem; just as anti-Semitism is not a Jewish problem, it is our problem; so the woman problem has always been a man problem.এ থেকেই অনুমান করা যায় এই গ্রন্থটি রচনায় সিমোন দ্য বোভোয়ার কেন প্রাণিত হয়েছিলেন এবং কী ছিল তাঁর উদ্দেশ্যে। একজন নারীর দৃষ্টিকোণ থেকে পৃথিবীতে নারীর অবস্থান ও পরিণতিকে তিনি বিশ্লেষণ করতে চেয়েছেন।
বইয়ের ভূমিকাংশে লেখিকা আরো লিখেছেন: If her functioning as a female is not enough to define woman, if we decline also to explain her through “the eternal feminine,” and if nevertheless, we admit, provisionally, that women do exist, then we must face the question: what is a woman? . . . The fact that I ask it is in itself significant. A man would never get the notion of writing a book on the peculiar situation of the human male. But if I wish to define myself, I must first of all say, ”I am a woman”; on this truth must be based all further discussion. এ সভ্যতায় নারী বলে কারো অস্তিত্ব কি আছে? যদি থাকে তার স্বরূপ কী?-- এ সব প্রশ্নের উত্তর দেয়ার চেষ্টা করেছেন লেখিকা এ গ্রন্থে।
ব্যাচেলর অব বিজনেস এডমিনিস্ট্রেশন
ব্যাচেলর অব বিজনেস এডমিনিস্ট্রেশন বা ব্যবসায় অনুষদে স্নাতক (বিবিএ বা বি.বি.এ.) হল বানিজ্য বিভাগ এবং ব্যবসায় অনুষদে স্নাতক ডিগ্রী। অধিকাংশ বিশ্ববিদ্যালয়ে এই ডিগ্রী তখনই দেওয়া হয়, যখন কোন শিক্ষার্থী চার বছর যাবৎ ব্যবসায়ের সাথে জড়িত এক বা একাধিক বিষয়ে ফুলটাইম পড়ালেখা করে। বিবিএ প্রোগ্রাম সাধারণত সাধারণ ব্যবসায় কোর্স ও বিশেষ ব্যবসায় কোর্স (একাডেমিক মেজর) এই দুইটি কোর্স দ্বারা গঠিত।
এই ডিগ্রী কোন কোম্পানির কাজের দিক এবং তাদের মধ্যবর্তী যোগাযোগ সম্পর্কে বিস্তারিত জ্ঞান দেওয়ার উদ্যেশ্য নিয়ে তৈরি করা হয়েছে। যেখানে আবার একটি বিশেষ বাছাইকৃত বিষয়ে অভিজ্ঞও করে তোলা হয়। বিবিএ প্রোগ্রাম শিক্ষার্থীদেরকে বিভিন্ন ধরনের "মূল বিষয়" শিখায় এবং একটি বাছাইকৃত একাডেমিক বিষয়ে বিশেষজ্ঞ করে তোলে। এই ডিগ্রী শিক্ষার্থীদের ব্যাবস্থাপনা দক্ষতা, যোগাযোগ দক্ষতা এবং ব্যবসায় সিদ্ধান্ত গ্রহনের দক্ষতাকেও উন্নত করে। এমন অনেক কোর্সও আছে যা দ্বারা প্রাতিষ্ঠানিক প্রশিক্ষণ এবং বাস্তবিক অভিজ্ঞতা দেওয়া হয় কেইস স্টাডি, প্রেজেন্টেশন, ইন্টার্নশিপ, ইন্ডাস্ট্রি ভ্রমন এবং ইন্ডাস্ট্রির বিশেষজ্ঞদের সাথে আলোচনা দ্বারা।
এই প্রোগ্রামের আসল উপাদানগুলো বা কোর্সগুলো হল:
এই প্রোগ্রামে বিশেষজ্ঞ করা হয় নিম্নোক্ত বিষয়সমূহে:
সাধারন শিক্ষা যোগ্যতা হিসেবে হিউম্যানিটিজ এবং সমাজ বিজ্ঞান (ইতিহাস, অর্থনীতি এবং সাহিত্য)-এর উপর জোর দেওয়া হয়। গণিতশাস্ত্রে দক্ষতার-ও প্রয়োজন রয়েছে। কেননা বিবিএ-তে গনিতপ্রধান অনেক কোর্স রয়েছে যা শিক্ষার্থীদেরকে করতে হবে। যেমনঃ হিসাববিজ্ঞান, পরিসংখ্যান, ব্যাবসায় গনিত, ফাইন্যান্স ইত্যাদি।
বিবিএ এর বিভাগসমূহঃ
গ্রুব-ছেন-নাম-ম্খা'-র্গ্যাল-ম্ত্শান
গ্রুব-ছেন-নাম-ম্খা'-র্গ্যাল-ম্ত্শান () (১৩২৬-১৪০১) তিব্বতের একজন বৌদ্ধ পন্ডিত ছিলেন যিনি ফ্যাগ-র্দোর বৌদ্ধবিহারের প্রতিষ্ঠাতা ছিলেন।
গ্রুব-ছেন-নাম-ম্খা'-র্গ্যাল-ম্ত্শান ১৩২৬ খ্রিষ্টাব্দে ল্হো-ব্রাগ অঞ্চলে জন্মগ্রহণ করেন। তাঁর পিতা স্লোব-দ্পোন-নাম-খা-ব্জাং-পো () একজন র্ন্যিং-মা শিক্ষক ছিলেন। তাঁর মাতার নাম ছিল রিন-ছেন-র্গ্যান ()।
ল্হো-ব্রাগ-র্গ্যাল-স্রাস-ব্জাং-পো নামক এক বৌদ্ধ ভিক্ষুর নিকট সাত বছর বয়সে তিনি উপাসকের দীক্ষা ও দশ বছর বয়সে শিক্ষার্থীর দীক্ষা গ্রহণ করেন এবং লাম-রিম ও মহাকরুণা সম্বন্ধে শিক্ষাগ্রহন করেন। পনেরো বছর বয়সে তিনি বিনয় সম্বন্ধে শিক্ষালাভ করেন এবং চার বছর পর লাসা গিয়ে ম্খান-পো-ব্ক্রা-শিস-গ্যাল-ম্ত্শান () নামক বৌদ্ধ ভিক্ষুর নিকট ভিক্ষুর শপথ ও লাম-রিম সম্বন্ধে শিক্ষা নেন। এই সময় তিনি রি-জাংস-র্দোগ-পা () এবং ব্দে-বা'ই-'ব্যুং-গ্নাস () নামক দুই ভিক্ষুর নিকট তন্ত্রশিক্ষা করেন।
পরবর্তীকালে তিনি স্গ্রো-বা-দ্গোন () নামক একটি ছোট বৌদ্ধবিহারের প্রধান হিসেবে নিযুক্ত হন। তিনি ফ্যাগ-র্দোর () নামক একটি বৌদ্ধবিহার স্থাপন করেন। ১৩৯৫ খ্রিষ্টাব্দে ত্সোং-খা-পা-ব্লো-ব্জাং-গ্রাগ্স-পা নামক বিখ্যাত তিব্বতী পন্ডিতকে লাম-রিম ও তন্ত্র সম্পর্কে শিক্ষা দান করেন।
'দুল-'দ্জিন-গ্রাগ্স-পা-র্গ্যাল-ম্ত্শান
'দুল-'দ্জিন-গ্রাগ্স-পা-র্গ্যাল-ম্ত্শান () (১৩৭৪-১৪৩৪) একজন তিব্বতী বৌদ্ধ পন্ডিত ছিলেন।
'দুল-'দ্জিন-গ্রাগ্স-পা-র্গ্যাল-ম্ত্শান ১৩৭৪ খ্রিষ্টাব্দে তিব্বতের স্ব্রাং-য়ুল নামক স্থানে জন্মগ্রহণ করেন। তিনি বিখ্যাত তিব্বতী পন্ডিত ত্সোং-খা-পা-ব্লো-ব্জাং-গ্রাগ্স-পার অন্যতম প্রধান শিষ্য ছিলেন। এছাড়াও তিনি দ্বিতীয় দ্গা'-ল্দান-খ্রি-পা র্গ্যাল-ত্শাব-র্জে-দার-মা-রিন-ছেনের শিষ্য ছিলেন। তিনি সর্বদুর্গতিপরিশোধনতন্ত্রের ওপর টীকাভাষ্য রচনা করেন এবং ব্ত্সুন-মো-ত্শাল বৌদ্ধবিহার ও মাল-গ্রো-ছা-দ্কার বৌদ্ধবিহার স্থাপন করেন। তিনি দ্রেপুং বৌদ্ধবিহারের প্রতিষ্ঠাতা 'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দানকে শিক্ষাদান করেন।
মাধ্যমিক স্কুল সার্টিফিকেট
সেকেন্ডারি স্কুল সার্টিফিকেট বা "এসএসসি" বা এস. এস.সি হল একটি সরকারী পরীক্ষা যা মাধ্যমিক বোর্ড বাংলাদেশের অধীনে নেওয়া হয়। এই পরীক্ষায় অংশ নিতে হলে দশম শ্রেণীতে বাংলাদেশ শিক্ষা বোর্ড কর্তৃক অনুমোদিত কোন বিদ্যালয় থেকে কাউকে টেস্ট পরীক্ষায় উত্তীর্ণ হতে হবে। এবং বোর্ড কর্তৃক নির্ধারিত তারিখে মূল পরীক্ষায় শিক্ষার্থীদেরকে বসতে হয়। এই পরীক্ষা মাধ্যমিক পরীক্ষা হিসেবেও পরিচিত।
দাখিল
দাখিল পরীক্ষা হল একটি সরকারী পরীক্ষা যা বাংলাদেশ মাদ্রাসা বোর্ডের অধীনে নেওয়া হয়। এই পরীক্ষাকে এসএসসি পরীক্ষার সমমান দেওয়া হয়েছে বাংলাদেশ শিক্ষা বোর্ড কর্তৃক। এই পরীক্ষায় অংশ নিতে হলে দশম শ্রেণীতে বাংলাদেশ মাদ্রাসা বোর্ড কর্তৃক অনুমোদিত কোন মাদ্রাসা থেকে শিক্ষার্থীদেরকে টেস্ট পরীক্ষায় উত্তীর্ণ হতে হবে। এবং বোর্ড কর্তৃক নির্ধারিত তারিখে মূল পরীক্ষায় শিক্ষার্থীদেরকে বসতে হয়। এই পরীক্ষা মাধ্যমিক পরীক্ষা হিসেবেও পরিচিত।